hotchpotch/miracl-hf-unified huggingface dataset:
โรงเรียนบางมดวิทยา
โรงเรียนบางมดวิทยา "สีสุกหวาดจวนอุปถัมภ์" (อังกฤษ: Bangmod Wittaya School) 
(อักษรย่อ: บ.ม.ว., B.M.W. ) เป็นโรงเรียนมัธยมศึกษาประเภทสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ เดิมชื่อ โรงเรียนสีสุกหวาดจวนวิทยา ปัจจุบันมีนักเรียนทั้งสิ้น 2127 คน ครู 114 ท่าน จัดการเรียนการสอน 51 ห้องเรียน
โรงเรียนบางมดวิทยา "สีสุกหวาดจวนอุปถัมภ์" เป็นโรงเรียนมัธยมศึกษาส่วนกลาง ประเภทสหศึกษา สังกัดสำนักงานเขตพื้นที่การศึกษา กรุงเทพมหานคร เขต 3 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 12/ 6 หมู่ที่ 3 ถนนพระราม 2 ซอยวัดสีสุก แขวงบางมด เขตจอมทอง กรุงเทพมหานคร มีเนื้อที่ทั้งหมด 10 ไร่ 2 งาน 52 ตารางวา
ปีการศึกษา 2517 พระครูสุกิจวรวัฒน์ (ชิต ปุสโส) เจ้าอาวาสวัดสีสุกในขณะนั้นได้ติดต่อ นายหวาด แสงบำรุง และนางสาวจวน แดงแสงส่ง เพื่อขอรับบริจาคที่ดินให้กับวัดสีสุก จากนั้น กรมสามัญศึกษาได้ขอเช่าที่ดินดังกล่าวจากกรมการศาสนา เพื่อก่อสร้างโรงเรียนมัธยมศึกษาสังกัดกรมสามัญศึกษาขึ้น ประจำตำบล โดยเริ่มเปิดทำการสอนเมื่อวันที่ 16 พฤษภาคม พ.ศ. 2518 ชื่อ"โรงเรียนวัดสีสุกหวาดจวนวิทยา" ระยะแรกกรมสามัญศึกษาได้มอบหมายให้นายแดง สุขกุล อาจารย์ใหญ่โรงเรียนบางปะกอกวิทยาคม เป็นผู้ดำเนินการในระยะแรก และได้จัดส่งครูจากโรงเรียนบางปะกอกวิทยาคมมาช่วยอีก 3 ท่าน
ต่อมากระทรวงศึกษาธิการได้ประกาศตั้งโรงเรียนอย่างเป็นทางการ เมื่อวันที่ 13 มีนาคม พ.ศ. 2518 ลงนามโดยนายก่อ สวัสดิพาณิชย์ รัฐมนตรีว่าการกระทรวงศึกษาธิการ ในขณะนั้น โดยเริ่มเปิดทำการสอนเมื่อวันที่ 15 พฤษภาคม พ.ศ. 2518
ในปีการศึกษา 2518 กรมสามัญศึกษา ได้ตั้งแต่ นายสุชีวิน โสภณพันธ์ มาดำรงตำแหน่งครูใหญ่ โดยเริ่มปฏิบัติราชการ เมื่อวันที่ 4 มิถุนายน 2518 ต่อมากรมสามัญศึกษา ได้ออกคำสั่งให้ นายเกษียร ภู่กลาง มารักษาการณ์ในตำแหน่งครูใหญ่ และให้นายสุชีวิน โสภณพันธ์ ไปช่วยราชการที่กองการมัธยมศึกษา เมื่อวันที่ 15 มกราคม 2519
ในวันที่ 8 มกราคม 2524 ได้เปลี่ยนชื่อจากโรงเรียนวัดสีสุกหวาดจวนวิทยา เป็น"โรงเรียนบางมดวิทยา"
ในวันที่ 27 กันยายน 2525 ได้เปลี่ยนชื่อจากโรงเรียนบางมดวิทยา เป็น "โรงเรียนบางมดวิทยา"สีสุกหวาดจวนอุปถัมภ์""
ปัจจุบัน ผู้อำนวยการโรงงเรียน คือ นางมนัสดากาณฑ์ รักษ์พงศ์สถิต
เครื่องหมายประจำโรงเรียน
รวมความหมาย หมายถึง ความเพียร ความพยายาม ความเด็ดเดี่ยว กล้าหาญ ทำให้เกิดเจริญรุ่งเรืองตลอดไป
ปัจจุบัน โรงเรียนบางมดวิทยา"สีสุกหวาดจวนอุปถัมภ์" ได้เปิดทำการสอนตั้งแต่ระดับชั้นมัธยมศึกษาปีที่ 1 ถึง ชั้นมัธยมศึกษาปีที่ 6
ในขณะนี้ได้จัดการเรียนการสอนแบบพิเศษ (Smart Program) ในระดับชั้นมัธยมศึกษาปีที่ 1 โดยเน้นด้านวิชาภาษาต่างประเทศ 1 ห้องเรียน (ห้อง 9)
และในภาคเรียนปีการศึกษา 2552 ทางโรงเรียนได้จัดการเรียนการสอนแบบพิเศษ (Smart Program) ในระดับชั้นมัธยมศึกษาปีที่ 1 เพิ่มเติมจากเดิม 1 ห้อง เป็น 2 ห้อง โดยเพิ่มห้องเรียนที่เน้นคณิตศาสตร์ วิทยาศาสตร์ 1 ห้องเรียน (ห้อง 10)
ไมค์ พาราดินาส
ไมค์ พาราดินาส () ฉายา มิวสิก (µ-Ziq) เป็นนักดนตรีอีเล็กโทรนิกจากอังกฤษ
บลูริบบันด์
บลูริบบันด์ () เป็นชื่อรางวัลที่มอบให้กับเรือที่เป็นเจ้าของสถิติเดินทางข้ามมหาสมุทรแอตแลนติกด้วยเวลาน้อยที่สุด โดยยึดถือจากความเร็วเฉลี่ยตลอดการเดินทาง
บลูริบบันด์มีที่มาจากการแข่งขันของบริษัทเดินเรือทะเลข้ามมหาสมุทรแอนแลนติก ในช่วงคริสต์ทศวรรษ 1860 เพื่อใช้ประกาศต่อสาธารณชน และแสดงภาพพจน์ของบริษัท โดยแบ่งออกเป็นสองรางวัล มอบให้เรือที่ครองสถิติการเดินทางขาไปทางทิศตะวันออก (eastbound) จากทวีปอเมริกาไปทวีปยุโรป และขาไปทางทิศตะวันตก (westbound) จากทวีปยุโรปไปทวีปอเมริกา
ต่อมาในปี ค.ศ. 1935 เซอร์แฮโรลด์ เฮลส์ นักการเมืองและเจ้าของบริษัทเดินเรือทะเลชาวอังกฤษ ได้ริเริ่มมอบถ้วยรางวัล ชื่อว่า "เฮลส์ โทรฟี" () สร้างด้วยเงิน มีความสูง 1.2 เมตร น้ำหนักประมาณ 46 กิโลกรัม สลักชื่อเรือที่ครองสถิติ มอบให้กับเรือที่ได้รางวัลบลูริบบันด์นี้
ปัจจุบัน ถ้วยรางวัลของเฮลส์อยู่ในการครอบครองของเรือ เอสเอส ยูไนเต็ดสเตตส์ สัญชาติอเมริกัน ที่ทำลายสถิติของเรือ อาร์เอ็มเอส ควีนแมรี สัญชาติอังกฤษ ในปี ค.ศ. 1952 ทั้งขาตะวันออกด้วยสถิติ 3 วัน 20 ชั่วโมง 42 นาที (เฉลี่ย 35.59 นอต) และขาตะวันตกด้วยสถิติ 3 วัน 12 ชั่วโมง 12 นาที (เฉลี่ย 34.51 นอต) และยังเป็นเจ้าของสถิติขาตะวันตกอยู่จนถึงทุกวันนี้ ถ้วยรางวัลเก็บรักษาอยู่ที่พิพิธภัณฑ์ของท่าเรือคิงสพอยน์ นิวยอร์ก
สันนิษฐานว่าคำว่า Blue Riband นี้มีรากศัพท์มาจากคำว่า "Cordon Bleu" ซึ่งเป็นแถบแพรที่ใช้กับเครื่องราชอิสริยาภรณ์ Order of the Holy Spirit ของฝรั่งเศส
Exposure value
ในทางการถ่ายภาพ, exposure value (EV) เป็นค่าที่ใช้ในการวัดความสว่างของแสงในการถ่ายภาพ เพื่อกำหนดมาตรฐานความไวแสงของฟิล์ม หรือเซ็นเซอร์รับภาพของกล้องดิจิทัล โดยคำนวณจากปัจจัยที่ส่งผลให้แสงผ่านเข้ากล้องได้มากน้อยต่างกันคือ หน้ากล้อง (f-number) และความเร็วชัตเตอร์ (Shutter Speed)โดยมีสูตร ดังนี้
เมื่อ
ซึ่งจะได้ตาราง ดังนี้
* ค่าที่ระบุ ‘m’ หมายถึงเวลาเป็นนาที.
ประโยชน์ของค่า EV นอกจากใช้เป็นมาตรฐานวัดความสว่างแล้ว ยังใช้อ้างอิงในระบบเครื่องวัดแสงของกล้องในการวัดแสงทั้งแบบปรับเอง
(Manual Mode) และแบบระบบอัตโนมัติ โดยเฉพาะระบบโปรแกรม (P Mode) ที่กำหนดเป็นขนาดหน้ากล้องและความเร็วชัตเตอร์ตามตาราง
ค่า EV นอกจากนี้แล้วในกล้องดิจิทัล ยังใช้เป็นคุณลักษณะในการพิจารณาเปรียบเทียบความไวแสงของกล้องแต่ละตัว ว่ามีความไวแสงตั้งแต่ EV
ต่ำสุดเท่าไร ถึง EV สูงสุดเท่าไร อีกด้วย ซึ่งเป็นคุณลักษณะที่สำคัญของเซ็นเซอร์รับภาพแต่ละรุ่น
ชุง ซางอิล
จ็อง ซัง-อิล (, ) นักมวยสากลชาวเกาหลีใต้ เกิดเมื่อ 9 มิถุนายน พ.ศ. 2498 ที่เมือง Chunbokdo ประเทศเกาหลีใต้ สถิติการชก 16 ครั้ง ชนะ 9 (น็อค 3) เสมอ 2 แพ้ 5
คิม ซุงจุน
คิม ซุงจุน (Sung Jun Kim; ภาษาเกาหลี,ฮันกึล: 김성준, ฮันจา: 金性俊) นักมวยสากลชาวเกาหลีใต้ เกิดเมื่อ 3 มิถุนายน พ.ศ. 2496 ที่เมืองปูซาน เกาหลีใต้ เสียชีวิตเมื่อ 3 กุมภาพันธ์ พ.ศ. 2532 รวมอายุได้ 36 ปี สถิติการชก 48 ครั้ง ชนะ 28 (น็อค 13) เสมอ 6 แพ้ 14
คิมขึ้นชกมวยสากลครั้งแรกเมื่อ 28 ธันวาคม พ.ศ. 2514 แพ้คะแนน ลิม อินซู ที่กาหลีใต้ จากนั้น ขึ้นชกชนะเป็นส่วนใหญ่ จนได้ครองแชมป์เกาหลีใต้รุ่นไลท์ฟลายวทเมื่อ 31 สิงหาคม พ.ศ. 2519 ชนะคะแนน มูน มยุงอัน และชกป้องกันตำแหน่งไว้ได้ 4 ครั้ง และเคยชกชนะน็อค สุริยา ปทุมวดี นักชกไทย ยก 5 ที่เกาหลีใต้ด้วยเมื่อ พ.ศ. 2519 ต่อมา คิมขึ้นชิงแชมป์ OPBF รุ่นไลท์ฟลายเวทเมื่อ 29 มกราคม พ.ศ. 2521 ชนะคะแนน ชุง ซังอิล ได้แชมป์มาครอง คิมชกป้องกันตำแหน่งได้สองครั้งก็ได้ขึ้นชิงแชมป์โลกรุ่นไลท์ฟลายเวท WBC ชนะน็อค เนตรน้อย ศ.วรสิงห์ไปอย่างพลิกความคาดหมายในยกที่ 3 ได้แชมป์ไปครอง
คิมชกป้องกันแชมป์โลกรุ่นนี้ไว้ได้ถึง 3 ครั้ง ก่อนจะเสียแชมป์โลกในการป้องกันแชมป์ครั้งที่ 4 ที่ ญี่ปุ่น แพ้คะแนน ชิเกโอะ นากาจิม่า เมื่อ 3 มกราคม พ.ศ. 2523 หลังจากเสียแชมป์ไป คิมขึ้นชกชิงแชมป์คืนอีกครั้งเมื่อ 28 กรกฎาคม พ.ศ. 2523 ที่ ญี่ปุ่น ซึ่งคิมเป็นฝ่ายแพ้คะแนน โชจิ โอกูม่า ชิงแชมป์ไม่สำเร็จ หลังจากนั้น คิมไม่มีโอกาสได้ชิงแชมป์โลกอีกเลย และยังชกแพ้เป็นส่วนใหญ่ จนกระทั่งคิมแพ้คะแนน แบ ซกชุล เมื่อ 11 กรกฎาคม พ.ศ. 2525 ก็แขวนนวมไป หลังจากแขวนนวม เขามีอาการทางประสาทที่เนื่องจากการชกมวยและประสบปัญหาทางการเงิน ในที่สุดเขาจึงกระโดดตึกฆ่าตัวตายเมื่อ 3 กุมภาพันธ์ พ.ศ. 2532
โรงเรียนหาดใหญ่พิทยาคม
โรงเรียนหาดใหญ่พิทยาคม (Hatyaipittayakom School) (อักษรย่อ: ญ.พ.) เป็นโรงเรียนมัธยมศึกษาขนาดกลางสังกัดสำนักงานเขตพื้นที่การศึกษามัธยมศึกษา เขต 16 สำนักงานการศึกษาขั้นพื้นฐาน ได้ประกาศจัดตั้งโดยกระทรวงศึกษาธิการ เมื่อวันที่ 23 มีนาคม พ.ศ. 2538 ณ บ้านพรุเตาะ หมู่ที่ 4 ตำบลทุ่งใหญ่ อำเภอหาดใหญ่ จังหวัดสงขลา มีเนื้อที่จำนวน 59 ไร่ 17 ตารางวา ประกอบด้วยอาคารเรียน 2 หลัง และอาคารเรียนชั่วคราว 3 หลัง ปัจจุบันมีนักเรียนประมาณ 479 คน
โรงเรียนหาดใหญ่พิทยาคม อำเภอหาดใหญ่ จังหวัดสงขลา เป็นโรงเรียนมัธยมศึกษาขนาดกลางสังกัดสำนักงานเขตพื้นที่การศึกษามัธยมศึกษา เขต 16 สำนักงานการศึกษาขั้นพื้นฐาน ได้ประกาศจัดตั้งโดยกระทรวงศึกษาธิการ เมื่อวันที่ 23 มีนาคม พ.ศ. 2538 ณ บ้านพรุเตาะ หมู่ที่ 4 ตำบลทุ่งใหญ่ อำเภอหาดใหญ่ จังหวัดสงขลา ในพื้นที่รกร้างว่างเปล่า จำนวน 59 ไร่ 17 ตารางวา ซึ่งได้รับการสนับสนุนและผลักดัน ให้ใช้เป็นสถานที่จัดตั้งโรงเรียนโดย นายเฉลียว แก้วสิ้นสุด กำนันตำบลทุ่งใหญ่ นายสมพร ช่วยกุลผู้ใหญ่บ้านหมู่ที่ 4 ตำบลทุ่งใหญ่และสมาชิกตำบลทุ่งใหญ่
มูลนิธิเซลีนดิออน
มูลนิธิเซลีนดิออน () เป็นมูลนิธิที่ก่อตั้งขึ้นโดย ดอกเตอร์เซลีน ดิออน นักร้องชาวแคนาดา มีวัตถุประสงค์เพื่อสนับสนุนกิจการกุศลต่าง ๆ โดยเฉพาะเพื่อช่วยเหลือเด็กและครอบครัวผู้ยากไร้ โดยไม่มีวัตถุประสงค์เพื่อการค้า แสวงหากำไร หรือผลประโยชน์อื่นทางการเมือง บริหารงานโดยบุคลากรอาสาสมัครทั้งสิ้น
อภิสิทธิ์
อภิสิทธิ์ มีความหมายว่า "สิทธิพิเศษ" มีความหมายใกล้เคียงกับ เอกสิทธิ์ () เมื่อเป็นชื่อบุคคล อาจหมายถึง
คำสรรพนาม
ในทางภาษาศาสตร์และไวยากรณ์ คำสรรพนามเป็นคำซึ่งใช้แทนคำนามหรือนามวลี
คำนามถือว่าเป็นคำชนิดหนึ่ง แต่นักทฤษฎีสมัยใหม่บางส่วนจะไม่จำกัดอยู่ในชนิดเดียว เพราะคำสรรพนามมีหลายหน้าที่ เช่น บุรุษสรรพนาม (personal pronoun) ประพันธสรรพนาม (relative pronoun) ปฤจฉาสรรพนาม (interrogative pronoun) นิยมสรรพนาม (demonstrative pronoun) สามีสรรพนาม (possessive pronoun) และอนิยมสรรพนาม (indefinite pronoun)
การใช้คำสรรพนามมักเกี่ยวข้องกับการเน้นซ้ำคำ ซึ่งความหมายของคำสรรพนามขึ้นอยู่กับส่วนอ้างอิงอื่น ซึ่งใช้โดยเฉพาะกับสรรพนาม (บุรุษที่ 3)
สคูลเดย์
สคูลเดย์ () สามารถหมายถึง
สคูลเดส์ (วิชวลโนเวล)
สคูลเดส์ () เป็นเกมคอมพิวเตอร์แนววิชวลโนเวลที่สร้างโดย 0verflow วางจำหน่ายเวอร์ชันสำหรับคอมพิวเตอร์ส่วนบุคคลเมื่อวันที่ 28 เมษายน พ.ศ. 2548 และเวอร์ชันสำหรับเครื่องเพลย์สเตชัน 2 เมื่อวันที่ 17 มกราคม พ.ศ. 2550 มีการนำเกม "สคูลเดส์" มาสร้างเป็นสื่ออื่น ๆ จำนวนมาก ได้แก่ ภาพยนตร์การ์ตูนโทรทัศน์จำนวน 12 ตอน หนังสือการ์ตูนจำนวน 2 เล่ม ไลท์โนเวล 6 เล่ม และรายการวิทยุ
ในปี 2550 บริษัทรักพิมพ์ พับลิชชิ่ง จำกัดได้แปลไลท์โนเวลเป็นภาษาไทยเผยแพร่ ใช้ชื่อว่า "School Days-เธอ ฉัน, ในวันฟ้าคราม"
ตัวเกมที่อยู่ในรูปแบบของวิชวลโนเวลนั้น การเล่นส่วนใหญ่จะเป็นแบบมุมมองของบุคคลที่สาม และเมี่อถึงช่วงเวลาที่กำหนดไว้ ตัวเกมจะถูกหยุด และผู้เล่นจะสามารถควบคุมการดำเนินเนี้อเรี่องได้ในระยะหนึ่ง โดยที่ตัวเกมจะนำเสนอการตอบสนองต่อตัวละคร หรือฉากนั้นๆ ออกมา 1-2 รูปแบบ โดยที่การตอบสนองของผู้เล่นนั้นจะมีผลกระทบต่อความคืบหน้าของตัวเกมอย่างมีนัยสำคัญ อย่างเช่น การที่จะทำให้ความคืบหน้ากับตัวละครนั้น ๆ ดีขึ้น หรือแย่ลง ดังนั้น ตัวเกมจึงให้ประสบการณ์การเล่นที่ไม่สามารถคาดเดาได้อย่างแน่นอนมากนัก ซึ่งในบางกรณี ความสัมพันธ์ของตัวละครในเกมอาจจะทำให้เกิดฉากที่มีความสัมพันธ์ทางเพศที่แสดงให้เห็นถึงการผสมผสานที่แตกต่างกันระหว่างการจูบแบบฝรั่งเศส กับการมีความสัมพันธ์ทางเพศอย่างหมกมุ่นแบบออรัลเซ็กซ์ ,การช่วยตัวเอง และการมีเพศสัมพันธ์ทางอวัยวะเพศที่มีการเซนเซอร์
ตัวเกมได้มีจุดจบขของเกมที่แตกต่างกันออกไป ทั้งนี้ขึ้นอยู่กับการดำเนินเนื้อเรี่องของผู้เล่นเอง ว่าจะเลือกจบแบบดี หรือไม่ดี "School Days" เป็นที่รู้จักกันดีในเรี่องของตอนจบที่ไม่ค่อยจะดีนัก โดยการตายของตัวละครในตอน "The Bloody Conclusion" ที่หัวของตัวละครถูกตัดแยกออกมาจากร่างกายโดยเลี่อยขนาดเล็ก จนทำให้เขาล้มลงแล้วตายลงในกองเลือด และในอีกตอนหนึ่งที่มีชื่อว่า "Eternally" ตัวละครได้ทำการฆ่าตัวตายโดยวิธีการกระโดดออกมาจากดาดฟ้าของโรงเรียน และได้ร่วงลงมาในลักษณะที่หัวทิ่มพื้นของทางเดินข้างถนน ในขณะเดียวกัน ทางด่านของตอนจบที่ดี คือ ตัวละครนั้นได้มีความสัมพันธ์ที่ดีต่อกัน ในตอนจบที่มีชื่อว่า "Chrismas Eve" ตัวละครคู่นี้ได้บอกรักกันในห้องของโรงแรมแห่งหนึ่งที่ล้อมรอบไปด้วยทิวทัศน์ของเมืองและหิมะที่กำลังตก 
และอีกหนึ่งตอนจบที่มีชื่อว่า "Two Lovers" ที่คู่ของตัวละครนี้นั้นยอมรับที่จะมีความรักพร้อมกันหลายคน แทนที่ตัวละครจะลงเอยกับใครคนหนึ่ง เนี่องด้วยตอนจบที่มีอยู่หลากหลายแบบโดยขึ้นอยู่กับการเล่นของผู้เล่น หากผู้เล่นคนใดต้องการที่จะดูฉากที่มีเพศสัมพันธ์เพิ่มเติม ก็จำเป็นที่จะต้องเล่นตัวเกมนี้มากกว่า 1 รอบ
โดยที่ตัวเกมนั้นแตกต่างกับวิชวลโนเวลอื่นๆ ที่จะเน้นที่ตัวละครหลักที่สามารถดำเนินได้ และบทสนทนาที่มีคำแปลอยู่ ตัวเกม "School Days" นั้นแตกต่างออกไปตรงที่ตัวเกมรวมเอาปฏิกิริยา ท่าทาง และน้ำเสียงของตัวละคร ทำให้คล้ายคลึงกับภาคอนิเมะ ซึ่งฉากของตัวเกมสามารถที่จะถูกหยุดพัก ถูกเร่งให้ไวขึ้น หรือแม้กระทั่งข้ามฉากที่พวกเขาเคยเห็นมาก่อนได้ และเสียงของตัวละครทั้งหญิงและชายสามารถถูกปิดไว้ได้ รวมไปถึงคำบรรยายที่สามารถถูกเลือกให้เปิดหรือปิดได้ และยังสามารถเล่นได้ทั้งโหมดเต็มหน้าจอ และ โหมดหน้าต่าง การดำเนินการของตัวเกมสามารถถูกบันทึกได้ทุกเมี่อ ตามที่ผู้เล่นต้องการ ได้สูงสุด 100 ช่องเก็บ และยังรวมไปถึงโหลดออกมาเล่นได้ในขณะที่อยู่ในหน้าเมนู แม้กระทั่งในขณะที่ตัวเกมกำลังดำเนินอยู่เช่นกัน
ไพร่
ในสังคมไทยสมัยโบราณ ไพร่ หมายถึง สามัญชนทั่วไปที่ไม่ได้อยู่ในฐานะทาส หรือเจ้าขุนมูลนาย มีอิสระในการประกอบอาชีพ การตั้งบ้านเรือน มีครอบครัว มีศักดินา 10-25 ไร่ และต้องสังกัดมูลนาย จะโยกย้ายสังกัดไม่ได้ ไพร่ที่ขึ้นสังกัดหรือสักเลกแล้ว จะปรากฏเครื่องหมายสังกัดที่ข้อมือ หากสามัญชนผู้ใดไม่ได้สังกัดมูลนายจะไม่ได้รับการคุ้มครองจากกฎหมาย ไพร่มีหน้าที่ในการถูกเกณฑ์แรงงาน หรือเสีย "ส่วย" และถูกเกณฑ์ทหารในยามที่มีศึกสงคราม มีสองประเภทคือ ไพร่หลวง และ ไพร่สม
ไพร่หลวง คือไพร่ที่สังกัดกรมกองต่างๆ เป็นไพร่ของพระมหากษัตริย์โดยตรง ประเภทที่ต้องถูกเกณฑ์มาทำงานตามราชการกำหนด และประเภทที่ต้องเสียเงินหรือสิ่งของมาแทนการเกณฑ์แรงงานหรือที่เรียกว่า "ไพร่ส่วย" การส่งเงินมาแทนการเกณฑ์แรงงาน เงินที่ส่งมาเรียกว่า "เงินค่าราชการ"
ไพร่สม เป็นไพร่ที่พระมหากษัตริย์พระราชทานให้มูลนายและขุนนางที่มีตำแหน่งทางราชการเพื่อผลประโยชน์ตอบแทน มูลนายจะมีไพร่มากน้อยขึ้นอยู่กับ ยศ ตำแหน่ง ศักดินา ไพร่สมต้องทำงานให้ราชสำนักปีละ 1 เดือน ส่วนเวลาที่เหลือรับใช้มูลนายหรือส่งเงินแทน เมื่อถึงยามสงครามทุกคนต้องเป็นทหารป้องกันอาณาจักร เมื่อมูลนายถึงแก่กรรมไพร่สมจะถูกโอนมาเป็นไพร่หลวง นอกจากบุตรจะขอควบคุมไพร่สมต่อจากบิดา
ระบบไพร่ดำรงอยู่จนกระทั่งถึงกลางสมัยรัตนโกสินทร์ จนในรัชกาลพระบาทสมเด็จพระจุลจอมเกล้าเจ้าอยู่หัวที่มีการเลิกไพร่อย่างเป็นทางการ เมื่อมีการนำระบบภาษีอากร และระบบเกณฑ์ทหารสมัยใหม่มาใช้แทน
ไซเคเดลิกแทรนซ์
ไซเคเดลิกแทรนซ์ () บางครั้งเรียก ไซแทรนซ์ () เป็นแนวเพลงย่อยของแทรนซ์ ได้รับอิทธิพลจากเพลงดนตรี กัวแทรนซ์ ในช่วงกลางยุคทศวรรษ 1990 เป็น ดนตรีอิเล็กทรอนิกส์แดนซ์ และ ดนตรีคลาสสิกของอินเดีย เพลงไซเคเดลิกแทรนซ์ส่วนใหญ่ถูกแต่งขึ้นมาโดยคอมพิวเตอร์ และเครื่องสังเคราะห์เสียง และ เครื่องดนตรี Nord Lead, Access Virus, Korg MS-2000, Roland JP-8000
ไฮโพไซคลอยด์
ไฮโพไซคลอยด์ () คือเส้นโค้งชนิดหนึ่ง สร้างขึ้นโดยกำหนดจุดจุดหนึ่งบนเส้นรอบรูปวงกลมวงหนึ่ง แล้วกลิ้งรูปวงกลมนั้นไปบนขอบ "ด้านใน" ของรูปวงกลมอีกรูปหนึ่งซึ่งอยู่กับที่ รอยที่เกิดจากการเคลื่อนที่ของจุดอ้างอิงจะได้เส้นโค้งไฮโพไซคลอยด์
เส้นโค้งนี้จัดว่าเป็นรูเลตต์ชนิดหนึ่ง และเป็นกรณีพิเศษของไฮโพโทรคอยด์ (epitrochoid) วิวัฒน์ (evolute) และอาวัต (involute) ของเส้นโค้งนี้จะมีรูปร่างคล้ายกับเส้นโค้งเดิม
รูปร่างของไฮโพไซคลอยด์จะแตกต่างกันไปขึ้นอยู่กับรัศมีของรูปวงกลมทั้งสอง หากรูปวงกลมที่กลิ้งมีรัศมี "r" หน่วย และรูปวงกลมที่อยู่กับที่มีรัศมี "R" = "kr" หน่วย ค่า "k" หมายถึงจำนวนเท่าของรัศมีรูปวงกลมที่อยู่กับที่ ต่อรัศมีรูปวงกลมที่กลิ้ง ดังนั้นไฮโพไซคลอยด์สามารถเขียนได้ด้วยสมการอิงตัวแปรเสริมดังนี้
หรือ
พรพรหมอลเวง
พรพรหมอลเวง เป็นนวนิยายเรื่องแรกในนามของกิ่งฉัตร ประพันธ์ขึ้นใน พ.ศ. 2535 และเคยได้รับการสร้างเป็นละครทางช่อง 7 มาแล้วสองครั้งโดยออกอากาศใน พ.ศ. 2535 และ พ.ศ. 2546 และช่อง 3 ได้นำมาสร้างอีกครั้งใน พ.ศ. 2556
ครั้งแรกเมื่อปี พ.ศ. 2535 ผลิตโดยบริษัท ดาราวิดีโอ จำกัด บทโทรทัศน์โดย ลุลินารถ กำกับการแสดงโดย มานพ สัมมาบัติ นำแสดงโดย ยุทธพิชัย ชาญเลขา, สิเรียม ภักดีดำรงฤทธิ์, มนฤดี ยมาภัย, สกุลรัตน์ ใจซื่อ ร่วมด้วยนักแสดงมากฝีมืออีกคับคั่ง ทุกวันศุกร์-เสาร์-อาทิตย์ 21.00 - 22.15 (แต่เนื่องจากวันที่ 9 สิงหาคม พ.ศ. 2535 มีละครเทิดพระเกียรติชุด นางเสือง จึงงดออกอากาศละคร พรพรหมอลเวง 1 วัน) โดยเริ่มออกอากาศตอนแรก 7 สิงหาคม 2535 - 18 ตุลาคม 2535 ทาง สถานีวิทยุโทรทัศน์สีกองทัพบกช่อง 7
ครั้งที่สองปี พ.ศ. 2546 ผลิตโดยบริษัท ดาราวิดีโอ จำกัด บทโทรทัศน์โดย ศัลยา กำกับการแสดงโดย มานพ สัมมาบัติ, สุชาติ ทับแป้น นำแสดงโดย ดนุพร ปุณณกันต์, กุลณัฐ กุลปรียาวัฒน์, ณิชา ฟิชล็อก, ชลิตา พานิชการ, กรรชัย กำเนิดพลอย โดยเริ่มออกอากาศตอนแรกวันที่ 25 ตุลาคม 2546 - 21 พฤศจิกายน 2546 ทาง สถานีวิทยุโทรทัศน์สีกองทัพบกช่อง 7
และนำกลับมาสร้างใหม่อีกครั้งในปี พ.ศ. 2556 ผลิตโดยบริษัท เวฟ ทีวี จำกัด บทโทรทัศน์ วรวรรณ ชัยสกุลสุรินทร์ กำกับการแสดงโดย ชุดาภา จันทเขตต์ นำแสดงโดย ปกรณ์ ฉัตรบริรักษ์, ราณี แคมเปน, กุลฑีรา ยอดช่าง, ณัฐริกา ธรรมปรีดานันท์, นิธิ สมุทรโคจร, สรวิชญ์ สุบุญ, สุชาร์ มานะยิ่ง ออกอากาศทางทุกวันศุกร์ - อาทิตย์ เวลา 20.15 - 22.45 น. เริ่มออกอากาศตอนแรก 8 กุมภาพันธ์ 2556 - 10 มีนาคม 2556 ==ละครโทรทัศน์ พ.ศ. 2556== สร้างโดย บริษัท เวฟ ทีวี
กรมทรัพยากรน้ำ
กรมทรัพยากรน้ำ เป็นหน่วยงานระดับกรม ในสังกัดกระทรวงทรัพยากรธรรมชาติและสิ่งแวดล้อม ก่อตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2545
เพื่อให้การบริหารทรัพยากรน้ำมีความก้าวหน้ายิ่งขึ้น ในปี 2543 คณะรัฐมนตรีได้กำหนดกรอบ “วิสัยทัศน์น้ำแห่งชาติ” โดยให้ความเห็นชอบ เมื่อวันที่ 25 กรกฎาคม 2543 และจากวิสัยทัศน์น้ำแห่งชาติ ได้นำไปสู่การกำหนด “นโยบายน้ำแห่งชาติ” ซึ่งคณะรัฐมนตรีได้ให้ความความเห็นชอบเมื่อวันที่ 31 ตุลาคม 2543 ภายใต้แนวคิดที่สอดคล้องกับรัฐธรรมนูญแห่งราชอาณาจักรไทย พ.ศ. 2540 แนะแนวทางการบริหารจัดการน้ำแบบผสมผสานที่มุ่งเน้นการประสาน การพัฒนา และการบริหารจัดการทรัพยากรน้ำร่วมกับทรัพยากรอื่นที่เกี่ยวข้อง ด้วยการคำนึงถึงผลกระทบด้านสิ่งแวดล้อมเป็นสำคัญ เพื่อนำไปสู่ผลตอบแทนสูงสุดด้านเศรษฐกิจและสังคม
ผลจากการปฏิรูประบบราชการเมื่อปลายปี 2545 ที่ผ่านมา ได้นำไปสู่การจัดตั้ง กรมทรัพยากรน้ำ ในฐานะหน่วยงานภาครัฐที่มีภารกิจหลักด้านการบริหารจัดการทรัพยากรน้ำอย่างครบวงจร โดยทำหน้าที่เสนอแนะนโยบาย จัดทำแผนแม่บท การศึกษาวิจัย พัฒนาอนุรักษ์ และฟื้นฟูแหล่งน้ำ ตลอดจนการส่งเสริมและสนับสนุนการมีส่วนร่วมของประชาชน ในรูปของคณะอนุกรรมการลุ่มน้ำ ให้สอดคล้องกับนโยบายของรัฐบาล เพื่อส่งเสริมบทบาทของประชาชน ในการมีส่วนร่วมกับการทำงานของภาครัฐ เริ่มจากการคิด การนำเสนอความเห็น การลงมือปฏิบัติ รวมทั้งการติดตามและประเมินผล เพื่อสร้างการยอมรับในแผนงานของโครงการและกิจกรรมของภาครัฐ ที่เข้าไปดำเนินการพัฒนาท้องถิ่นได้อย่างเปี่ยมประสิทธิภาพ และยั่งยืน
5535 แอนน์แฟรงก์
5535 แอนน์แฟรงก์ () เป็นดาวเคราะห์น้อยที่อยู่ในแถบดาวเคราะห์น้อยหลักด้านใน เป็นสมาชิกดวงหนึ่งในตระกูลดาวเคราะห์น้อยออกัสตา ค้นพบโดยคาร์ล ไรน์มุท (Karl Reinmuth) เมื่อปี ค.ศ. 1942 ตั้งชื่อตามอันเนอ ฟรังค์ เด็กหญิงชาวเยอรมัน/ดัตช์เชื้อสายยิว เจ้าของบันทึกผู้โด่งดังซึ่งเสียชีวิตในค่ายกักกันระหว่างสงครามโลกครั้งที่สอง ชื่อของดาวเคราะห์น้อยนี้เพิ่งตั้งขึ้นในปี ค.ศ. 1995
วันที่ 2 พฤศจิกายน ค.ศ. 2002 ยานสำรวจอวกาศสตาร์ดัสต์ได้เดินทางผ่านดาวเคราะห์น้อยนี้ที่ระยะห่าง 3,079 กิโลเมตร และได้ถ่ายภาพของดาวเคราะห์น้อยไว้ จากภาพแสดงให้เห็นขนาดของดาวเคราะห์น้อยที่ 6.6 × 5.0 × 3.4 กิโลเมตร ซึ่งใหญ่เป็น 2 เท่าจากที่เคยคาดกันมาก่อน และมีรูปร่างบิดเบี้ยวเต็มไปด้วยแอ่ง ค่าการสะท้อนแสงของแอนน์แฟรงก์คำนวณได้ประมาณ 0.24
เอชแอนด์เอ็ม
เอช แอนด์ เอ็ม ( Hennes & Mauritz AB : H&M ) เป็นบริษัทเครื่องแต่งกายของประเทศสวีเดน มีสาขาจำนวนกว่า 4,351 สาขา ใน 64 ประเทศ มีพนักงานกว่า 161,000 คน
เอช แอนด์ เอ็ม ออกเสียงเป็นภาษาสวีเดนว่า "โฮเอ็ม" แต่ในบางประเทศ เช่นอังกฤษ หรือ สหรัฐอเมริกาจะออกเสียงว่า "เอช แอนด์ เอ็ม"
สาขาแรกเปิดที่อังกฤษ ในปี ค.ศ. 1964 หลังจากนั้นได้ขยายตลาดในทวีปยุโรปเรื่อยมาเช่นที่ สหราชอาณาจักร นอร์เวย์ เดนมาร์ค สวิตเซอร์แลนด์ เยอรมนี และในช่วงปี ค.ศ. 1990 เปิดสาขาที่ ฟินแลนด์ ฝรั่งเศส เบลเยี่ยม ออสเตรีย และ เนเธอร์แลนด์ และขยายเครือข่ายสาขาไปทั่วทั้งทวีปยุโรป
หลังจากนั้นในปี ค.ศ. 2004 เอช แอนด์ เอ็ม ได้ข้ามมหาสมุทรมายังฝั่งทวีปอเมริกา โดยเปิดอีก 37 สาขาที่ แคนาดา ปีค.ศ. 2006 เริ่มเปิดสาขาแรกในสหรัฐอเมริกา บนถนนฟิฟท์อเวนิวในนครนิวยอร์ก ปัจจุบันมีสาขาเฉพาะในสหรัฐอเมริกากว่า 152 สาขา โดยมีสาขาใหญ่ที่สุดในโลกอยู่ที่ เดอะ ฟอรัม ช็อปส์ แอท ซีซาร์พาเลซ ลาสเวกัส
ในปีค.ศ. 2006 เอช แอนด์ เอ็ม มีสาขาแรกในทวีปเอเชียที่ ดูไบ (และเป็นแฟรนไชส์แรกของ เอช แอนด์ เอ็ม) ปี ค.ศ. 2007 เริ่มเปิดสาขาแรกใน ฮ่องกง จีน และย่านกินซ่าที่ ญี่ปุ่น
เอช แอนด์ เอ็ม ได้ขยายสาขามายังประเทศไทยในปี พ.ศ. 2555 มีบริษัท เอชไทย จำกัด เป็นตัวแทนจำหน่าย มีสาขาในประเทศไทยดังนี้
อัสซะลามอัลมะละกี
อัสซะลามอัลมะละกี (, แปลเทียบเป็นภาษาไทยได้ว่า "เพลงสรรเสริญพระบารมี") เป็นเพลงชาติ () ประจำราชอาณาจักรซาอุดิอาระเบีย เนื้อหาเป็นการสรรเสริญพระเจ้า (อัลลอหฺ) และถวายพระพรกษัตริย์แห่งซาอุดิอาระเบีย เนื้อร้องประพันธ์โดย อิบราฮิม คาฟาจี (Ibrahim Khafaji - เกิด พ.ศ. 2478) ทำนองโดย อับดุล เราะห์มัน อัล-คาตีป (Abdul Rahman Al-Khateeb - เกิด พ.ศ. 2465) เริ่มใช้ในฐานะเพลงชาติเมื่อปี พ.ศ. 2493
ระหว่า'ที่สมเด็จพระราชาธิบดีอับดุลอาซิซ บิน ซะอูด เสด็จพระราชดำเนินเยือนราชอาณาจักรอียิปต์ ประกอบกับยังมิได้มีเพลงคำนับสำหรับบรรเลงรับเสด็จ ต่อมาเจ้าชายมานซอร์ บิน อับดุลอาซิซ รัฐมนตรีกระทรวงกลาโหม และ อับดุล เราะห์มัน อัล-คาตีป นักดนตรีชาวอียิปต์ ได้เรียบเรียงทำนองเพลง สำหรับแตรวงดุริยางค์ทหารประกอบเนื้อร้องที่ประพันธ์โดยอดีตนักกวีชาวซาอุนามว่า โมฮัมเหม็ด
เตียวซี
เตียวซี (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ภรรยาของพระเจ้าเล่าเสี้ยน
เตียวซีเป็นบุตรสาวของเตียวหุย น้องร่วมสาบานของเล่าปี่ เตียวซีเกิดเมื่อปี ค.ศ. 206 แม่ของนางเป็นลูกหลานสกุล แฮหัว ซึ่งคาดว่านางเป็นหลานสาวของแฮหัวเอี๋ยน
หลังจากที่ พระเจ้าเล่าปี่ สิ้นพระชนม์ลง เล่าเสี้ยน พระราชโอรสของ พระเจ้าเล่าปี่ได้ขึ้นครองราชย์ เสวยพระราชสมบัติเป็น พระเจ้าเล่าเสี้ยน จูกัดเหลียง เห็นว่า พระเจ้าเล่าเสี้ยน ควรจะมีพระมเหสีโดยเห็นว่าเตียวซีซึ่งในขณะนั้นมีอายุเพียง 17 ปีเท่านั้นเหมาะสมกับตำแหน่งนี้
ภายหลังจ๊กก๊กได้ล่มสลายลงด้วยกองทัพของวุยก๊ก อันเนื่องจากการบริหารราชการแผ่นดินที่ล้มเหลวของพระเจ้าเล่าเสี้ยน และในประวัติศาสตร์ก็ไม่มีการบันทึกถึงเตียวซีอีกเลย
ฮุมาฮ์อัดดิยาร
เพลงชาติสาธารณรัฐอาหรับซีเรียมีชื่อว่า ฮุมาฮ์อัดดิยาร (, แปลว่า "ผู้พิทักษ์มาตุภูมิ") ประพันธ์คำร้องโดย คาลิล มาร์ดาม เบย์ (Khalil Mardam Bey) ทำนองโดย อาห์หมัด ซาลิม ฟลายเฟล (Ahmad Salim Flayfel) และโมฮัมเหม็ด ซาลิม ฟลายเฟล (Mohammed Salim Flayfel) ซึ่งเป็นผู้ประพันธ์ทำนองเพลงเมาตินี (Mawtini) อันเป็นเพลงชาติปาเลสไตน์อย่างไม่เป็นทางการในปี พ.ศ. 2479 และเพลงพื้นเมืองอาหรับอื่นๆ อีกหลายเพลง
เพลงนี้เริ่มใช้เมื่อปี พ.ศ. 2478 และเลิกใช้เป็นการใช้ชั่วคราวเมื่อซีเรียเข้าเป็นส่วนหนึ่งของสหรัฐสาธารณรัฐอาหรับร่วมกับประเทศอียิปต์ในปี พ.ศ. 2501 ในช่วงเวลาดังกล่าวได้มีการรวมบทเพลงนี้เข้ากับเพลงซะลามอัฟฟานดินาร์ (เพลงชาติราชอาณาจักรอียิปต์) เพื่อใช้เป็นเพลงชาติสหรัฐสาธารณรัฐอาหรับ ภายหลังเมื่อซีเรียแยกตัวจากสหภาพดังกล่าวในปี พ.ศ. 2504 เพลงฮุมาฮ์อัดดิยารจึงได้กลับมาใช้เป็นเพลงชาติซีเรียอีกครั้งอย่างสมบูรณ์
คริส คลาร์ก
คริส คลาร์ก เป็นนักดนตรี แนว อีเล็กโทรนิก
เอียนสี
เอียนสี (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ฮองเฮาแห่งวุยก๊ก มีชีวิตอยู่ระหว่าง พ.ศ. 726 – พ.ศ. 764
เอียนสีเป็นหญิงสาวสามัญชนธรรมดาที่ฐานะไม่ร่ำรวยมากนัก ลักษณะนิสัยตามคำบรรยายในสามก๊กฉบับเจ้าพระยาพระคลัง (หน) เป็นคนนิสัยอ่อนโยน ค่อนข้างไว้ตัว เรียบร้อย มีอารมณ์ศิลปิน สามารถแต่งโคลงกลอนต่าง ๆ ได้ตั้งแต่เด็ก มักจะทำทานให้คนยากไร้เสมอ แต่งงานครั้งแรกกับอ้วนฮีลูกชายคนรองของอ้วนเสี้ยวเมื่ออายุได้ 16 ปี ต่อมาโจโฉทำศึกสงครามชนะอ้วนเสี้ยว จึงยึดเมืองและสั่งห้ามไม่ให้ผู้ใดเข้าไปยังตำหนักของอ้วนเสี้ยวโดยเด็ดขาด เนื่องจากโจโฉแอบหลงรักเอียนสีที่หลบซ่อนอยู่ในตำหนัก
โจผีซึ่งติดตามโจโฉในการทำศึกกับอ้วนเสี้ยว ได้ฝ่าฝืนคำสั่งของโจโฉด้วยการแอบเข้าไปยังตำหนักอ้วนเสี้ยว รุ่งเช้าโจโฉพบโจผีอยู่กับเอียนสีและเอ่ยปากขอเอียนสีเป็นภรรยา สร้างความโกรธให้แก่โจโฉเป็นอย่างยิ่งจึงลงโทษฐานที่ขัดคำสั่งและกลายเป็นสาเหตุสำคัญที่ทำให้โจโฉรักโจสิดมากกว่าโจผี หลังจากเอียนสีเป็นภรรยาของโจผี โจสิดเริ่มหลงรักและคิดแย่งชิงเอียนสีจากโจผี เพราะคิดว่าโจผีแย่งชิงมาจากโจโฉเช่นกัน หลังจากโจโฉเสียชีวิตและโจผีขึ้นครองราชย์แทน เอียนสีจึงเป็นฮองเฮาแห่งราชวงศ์วุย มีบุตรด้วยกันหนึ่งคนคือโจยอย ตามบันทึกจดหมายเหตุระบุว่าเอียนสีเสียชีวิตเพราะป่วย แต่ในเกร็ดพงศาวดารระบุว่าเอียนสีถูกสำเร็จโทษด้วยยาพิษ เพราะถูกจับได้ว่าแอบลอบคบกับโจสิด
แต่มีประวัติศาสตร์บางส่วนที่ระบุว่า เอียนสีเสียชีวิตจากการฆ่าตัวตาย และมีการทำลายร่างกายเธอหลังเธอเสียชีวิต แต่ก็เป็นที่สรุปแล้วว่าเธอเสียชีวิตในวันนี้จริง แต่ยังเป็นปริศนาเกี่ยวกับการตายของเธอ
ปิยะ วิมุกตายน
ปิยะ วิมุกตายน (เอ็กซ์) เกิดเมื่อวันที่ 23 ตุลาคม พ.ศ. 2522 โดยชื่อจริงมาจากวันปิยมหาราชซึ่งตรงกับวันเกิดของเขาเอง
ปิยะ วิมุกตายน เรียนจบจากมหาวิทยาลัยราชภัฏจันทรเกษม คณะมนุษยศาสตร์ เอกภาษาอังกฤษ มีผลงานที่โดดเด่นมาจากโฆษณาสบู่ตราดอกบัวคู่ ซึ่งรับบทเป็นจราจรที่เต้นท่ามกลางแสงแดง และ หลอดไฟซิลวาเนีย ชุด เฮียรักยุทธ โดยรับบทเป็นยุทธ ลูกค้าที่มาซื้อหลอดไฟ หลังจากนั้นมีผลงานโฆษณาในอีกหลายชิ้นต่อมา รวมไปถึงผลงานทางด้านการเดินแบบให้กับสินค้าหลายชนิด
ในปีพ.ศ. 2547 ได้แสดงภาพยนตร์เรื่อง "ปักษาวายุ" และ "คู่แท้ปาฏิหาริย์" จนเป็นที่รู้จักมากขึ้น ส่วนทางด้านละคร มีผลงานเรื่องแรกคือละคร พลิกฟ้าตามล่าเธอ ของค่ายโพลีพลัส ด้วยความที่มีใบหน้าดุดันและเคร่งขรึมทำให้ได้รับบทตัวร้าย นับตั้งแต่นั้นเป็นต้นมา
ในเดือนมีนาคมพ.ศ. 2550 ได้ปรากฏเป็นข่าวเรื่องความรักต่างวัยกับเนาวรัตน์ ยุกตะนันท์ ดารานักแสดงผู้มากฝีมือ โดยข่าวคราวดังกล่าวเกิดจากบทสัมภาษณ์หลังจากที่ได้ถ่ายแบบร่วมกันในนิตยสารOK โดยบทสัมภาษณ์นั้นได้กล่าวถึงนักแสดงสาวว่าเป็นดาราขวัญใจและอยากร่วมงานกันทำให้เกิดความรักต่างวัยขึ้น ชื่อเสียงของเอ็กซ์เริ่มเป็นที่รู้จักและมีงานเข้ามาอย่างต่อเนื่อง จนกระทั่งปลายเดือนกันยายน พ.ศ. 2550 ได้ประกาศยุติความสัมพันธ์กับเนาวรัตน์ ลงเนื่องด้วยความคิดเห็นไม่ลงรอยกันจนเกิดอาการบาดหมางกันถึงขั้นไม่ขอร่วมงานเดียวกัน
ในปีพ.ศ. 2551 ได้ประสบอุบัติเหตุจากเอ็ฟเฟ็กต์ในระหว่างการถ่ายทำละครธิดาวานร ทำให้เกิดอาการน้ำในหูไม่เท่ากันและมีเสียงคล้ายแมลงเมื่ออยู่ในสถานที่ที่มีเสียงอึกทึก จึงได้พักรักษาอาการดังกล่าว
โรงเรียนตะพานหิน
โรงเรียนตะพานหิน เป็นโรงเรียนประจำอำเภอตะพานหิน จังหวัดพิจิตร ในปัจจุบัน เปิดสอนในระดับชั้น ม.1- ม.6
โรงเรียนตะพานหิน ก่อตั้งเมื่อวันที่ 1 มิถุนายน 2494 สังกัดกรมสามัญศึกษา กระทรวงศึกษาธิการ ในสมัยนั้นเปิดสอนในขั้นมัธยมศึกษาปีที่ 1 (ม.1) จำนวน 1 ห้องเรียน มีนักเรียน 25 คน ครู 2 คน ใช้อักษรย่อ พ.จ.6 และมีสีกรมท่า – ชมพู เป็นสีและสัญลักษณ์ประจำโรงเรียน มีนายเดชา เดชาติวงศ์ ณ อยุธยา เป็นครูใหญ่ นายสุ่ม หงษ์หิหิรัญ เป็นครูประจำชั้น เดิมได้อาศัยฝากเรียนที่ โรงเรียนเทศบาล “ตะพานหินวิทยาคาร ”
พ.ศ. 2494 กระทรวงศึกษาธิการได้อนุมัติเงิน จำนวน 150,000 บาท (หนึ่งแสนห้าหมื่นบาทถ้วน) เป็นค่าที่ดินก่อสร้างอาคารเรียน แต่เงินจำนวนนี้ไม่เพียงพอที่จะดำเนินการตามแบบแปลนที่ได้รับการอนุมัติ
หลวงพ่อชื่น พิจิตรานนท์ เจ้าอาวาสวัดหนองพยอม ได้อนุญาตให้ใช้ที่ของวัดจำนวน 19 ไร่ 89 ตารางวา รวมทั้งข้าราชการ พ่อค้า ประชาชนชาวตะพานหิน ร่วมสมทบทุนบริจาคเงินด้วยอีกจำนวนหนึ่ง เป็นเงิน 200,000 บาท (สองแสนบาทถ้วน) โดยมอบให้โรงเรียนการช่างพิจิตรเป็นผู้รับเหมาก่อสร้าง อาคารเรียน ไม้ชั้นเดียวใต้ถุนสูงขนาด 5 ห้องเรียน ใช้เป็นสถานที่เรียนได้
เส้นเวลากราฟิกของบิกแบง
แผนภาพเส้นเวลาของบิกแบง แสดงลำดับการเกิดเหตุการณ์ต่างๆ ที่คาดว่าน่าจะเป็นตามทฤษฎีบิกแบง นับแต่จุดเริ่มต้นของเวลาไปจนถึงยุคมืด (Dark Ages)
แผนภาพนี้แสดงในอันดับลอการิทึม ซึ่งแสดงในหน่วย formula_1 "วินาที" แทนที่ "วินาที" ตัวอย่างเช่น 1 ไมโครวินาที เท่ากับ formula_2 ถ้าบนแผนภาพอ่านได้ -30 จะแปลงเป็นหน่วยวินาทีได้เท่ากับ formula_3 วินาที = 1 มิลลิวินาที อันดับลอการิทึมหมายถึง แต่ละขั้นมีค่าเท่ากับสิบเท่าของขั้นก่อนหน้า
เอพิโทรคอยด์
เอพิโทรคอยด์ () คือเส้นโค้งชนิดหนึ่ง สร้างขึ้นจากจุดจุดหนึ่งบนรูปวงกลม ซึ่งอาจอยู่บนเส้นรอบวง ข้างในวง หรือข้างนอกวงก็ได้ แล้วกลิ้งรูปวงกลมพร้อมกับจุดนั้นไปตามขอบ "ด้านนอก" ของรูปวงกลมอีกรูปหนึ่งซึ่งอยู่กับที่ จากรอยเคลื่อนที่ของจุดนั้นจะทำให้ได้เส้นโค้งคล้ายรูปไข่ดาว ดอกไม้ หรือขดสปริงหันเข้า เอพิโทรคอยด์จัดว่าเป็นรูเลตต์ชนิดหนึ่ง
เอพิโทรคอยด์ซึ่งสร้างขึ้นโดยรูปวงกลมรัศมี "r" หน่วย โดยจุดอ้างอิงอยู่ห่างจากจุดศูนย์กลางเท่ากับ "d" หน่วย ที่กลิ้งรอบรูปวงกลมรัศมี "R" หน่วย มีสมการอิงตัวแปรเสริมดังนี้
กรณีพิเศษของเอพิโทรคอยด์คือ
ของเล่นที่ชื่อว่าสไปโรกราฟ (Spyrograph) สามารถวาดรูปเอพิโทรคอยด์และไฮโพโทรคอยด์
เอพิโทรคอยด์เคยถูกนำไปใช้อธิบายการโคจรของดวงดาวต่างๆ ในระบบของทอเลมี ซึ่งขณะนั้นเชื่อว่าโลกเป็นศูนย์กลางของจักรวาล
อนุภาคบางชนิดเมื่อเคลื่อนที่ผ่านสนามแม่เหล็กพร้อมกับสนามไฟฟ้า จะเคลื่อนที่เป็นรูปเอพิโทรคอยด์
จีนโนสยามวารศัพท์
จีนโนสยามวารศัพท์ หรือ ฮั่วเซียมซินป่อ (華暹新報) เป็นหนังสือพิมพ์จีนรายวันในสยามประเทศ เริ่มออกฉบับภาษาสยาม เมื่อวันที่ 15 เมษายน พ.ศ. 2450 ออกฉบับสุดท้ายเมื่อ 29 ธันวาคม พ.ศ. 2466 ส่วนฉบับภาษาจีนยกเลิกเมื่อวันที่ 27 มิถุนายน พ.ศ. 2468 มีสำนักงานและโรงพิมพ์ตั้งอยู่ถนนฮ่องกงแบ๊งค์ ปากคลองผดุงกรุงเกษม พระนครหลวงกรุงเทพ
หนังสือพิมพ์มีวัตถุประสงค์เพื่อเป็นปากเสียงแก่ชาวจีนในราชอาณาจักรสยาม และเผยแพร่นโยบายของพวกก๊กมินตั๋ง ยึดมั่นในลัทธิชาตินิยม สนับสนุนและป้องกันชาวจีนในสถานการณ์ต่าง ๆ ทั้งเสนอข่าว ให้ความรู้ สร้างมิตรภาพสัมพันธไมตรีอันดีงามระหว่างชาวจีนและชาวสยาม
รูปแบบเล่ม เมื่อออกในระยะแรกมี 4 หน้า กว้าง 18 นิ้ว ยาว 24 นิ้ว เมื่อออกครบ 1 ปี จึงนำมาเย็บเล่ม ต่อมาปี พ.ศ. 2454 ลดหน้ากระดาษเล็กลงแต่เพิ่มจำนวนหน้าเป็น 8 หน้า และเพิ่มพิเศษอีก 4 หน้า รวมเป็น 12 หน้า แต่ต่อมาเปลี่ยนเป็นขนาดกว้าง 18 นิ้ว ยาว 24 นิ้ว เช่นเดิมและยังคงมี 12 หน้า
การจัดวางคอลัมน์ มักนิยมเขียนเสร็จเป็นเรื่อง ๆ แล้วขึ้นเรื่องเรียงใหม่ต่อกัน หัวเรื่องมักเป็นตัวพิมพ์ใหญ่ แต่บางครั้งถ้าต่อเรื่องไป จะเขียนว่า "โปรดอ่านหน้า___ยังมีข่าว" การจัดหน้าและภาพ หน้า 1 และ 2 มักลงโฆษณา แจ้งความ คำปรารภของผู้จัดทำ ต่อจากคำปรารภจะเป็นข่าวและบทความ ในระยะหลังที่เพิ่มหน้ามากขึ้น จะมีนิยายจีนหรือเรื่องแปลบ้าง มีคอลัมน์อื่นอย่าง คอลัมน์วิจารณ์และเสียดสีสังคม ประกาศต่าง ๆ ของทางราชการและโฆษณา ไม่นิยมลงภาพประกอบบทความหรือข่าว ยกเว้นรายงานชิ้นสำคัญจริง ๆ เช่นบทความเกี่ยวกับการสวรรคตของพระบาทสมเด็จพระมงกุฎเกล้าเจ้าอยู่หัว แต่รูปภาพลายเส้นประกอบโฆษณามักทำอย่างแข่งขันและพิถีพิถันมาก
เนื้อหา เมื่อออกใน ร.ศ. 129 มีโฆษณาอยู่เต็มประมาณ 70-80% ของเนื้อหาทั้งหมด ส่วนข่าวและบทความจะแทรกระหว่างประกาศและโฆษณา ต่อมาเมื่อระยะหลังที่บ้านเมืองเกิดความเปลี่ยนแปลงและปัญหามากขึ้น บทความมักชี้ปัญหาที่เกิดในสังคมสยาม เช่น "การพนันเป็นรากเหง้าของความชั่ว" (25 พฤศจิกายน ร.ศ. 129) และการพูดถึงความพยายามเรียกร้องความสัมพันธ์อันดีของสยามกับจีน เช่น บทความ "จีนกับไทย" (24 พฤศจิกายน ร.ศ. 129) เป็นต้น
สปีดเดอร์ไบค์
สปีดเดอร์ไบค์ เป็นยานพาหนะชนิดหนึ่งในภาพยนตร์ นวนิยาย หนังสือการ์ตูน และสื่ออื่น ๆ ของสตาร์ วอร์ส สปีดเดอร์ไบค์มีบทบาทมากมายในสตาร์ วอร์ส ในภาพยนตร์ สปีดเดอร์ไบค์ได้ปรากฏตัวครั้งแรกในและยังมีบทบาทในเอพพิโซดอื่น ๆ
สปีดเดอร์ไบค์ หรือ "โฮเวอร์ไบค์" (: Speeder bike, "hover bikes") เป็นยานพาหนะยกตัวด้วยแรงดันแบบเปิด มันจุผู้โดยสารได้หนึ่งหรือสองคน สปีดเดอร์ไบค์มีจุดเด่นเรื่องความเร็วและความคล่องตัวมากกว่าแลนด์สปีดเดอร์ และเป็นที่นิยมในหมู่วัยรุ่นที่มองหาความตื่นเต้นและในการลาดตระเวนทางทหาร สปีดเดอร์ไบค์โดยทั่วไปนั้นจะไต่ระดับสูงได้มากสุดที่ 10 เมตร (32 ฟุต) และท่องไปตามภูมิประเทศที่หยาบได้ บางบริษัทจะเสริมรถพ่วงข้างสปีดเดอร์ไบค์ลงไป
เมย์ เฟื่องอารมย์
เมย์ ปทิดา กำเนิดพลอย (ชื่อเดิม: ศิกานต์ เจริญพาณิชย์; 21 พฤษภาคม พ.ศ. 2519) ชื่อเล่น เมย์ เป็นที่รู้จักในชื่อ เมย์ เฟื่องอารมย์ เป็นนักแสดงหญิงชาวไทย ส่วนใหญ่มักรับบทเป็นนางร้าย สมรสกับ หนุ่ม กรรชัย กำเนิดพลอย ซึ่งเป็นนักแสดงด้วยกัน มีธิดาหนึ่งคน
เมย์เกิดเมื่อวันที่ 21 พฤษภาคม พ.ศ. 2519 ชื่อ "เมย์ เฟื่องอารมย์" นี้เป็นชื่อในวงการบันเทิง โดยนำชื่อเล่นกับนามสกุลก่อนสมรสของแม่ "เฟื่องอารมย์" มาใช้เป็นชื่อทางการแสดง ทั้งนี้แม่ของเมย์ เป็นพี่น้องกับ ชลิต เฟื่องอารมย์ และชรัส เฟื่องอารมย์ สำหรับด้านการแสดง เมย์ เข้าวงการด้วยการออกเทป อัลบัมชื่อว่า May ค่ายเอ็มสแควร์ แต่ปัจจุบันได้มาเน้นด้านการแสดงเป็นหลักซึ่งมักจะได้รับบทร้าย นอกจากนี้ยังมีงานเดินแบบ พิธีกร
เมย์จบการศึกษาระดับอนุบาลจากโรงเรียนสังสิทธิ ระดับประถมศึกษาที่โรงเรียนเซนต์จอห์น ระดับมัธยมศึกษาที่โรงเรียนสตรีวิทยา 2 และระดับอุดมศึกษาปริญญาตรี คณะบริหารธุรกิจ มหาวิทยาลัยรังสิต สาขาการตลาด ระดับปริญญาโท คณะนิเทศศาสตร์ มหาวิทยาลัยกรุงเทพ เอกโฆษณา
เมย์ เฟื่องอารมย์ มีความสัมพันธ์กับกรรชัย กำเนิดพลอย และเคยตกเป็นข่าวดังทางสื่อมวลชน คือ กรณีการทะเลาะวิวาทกับสาวโคโยตี้ซึ่งมีความสัมพันธ์กับกรรชัยเมื่อปี พ.ศ. 2549 และกรณีแย่งรถมินิ คูเปอร์ กับกฤตธีรา อินพรวิจิตร ในปี พ.ศ. 2550 ซึ่งพัชราภา ไชยเชื้อร่วมอยู่ด้วยทั้งสองเหตุการณ์
ในวันที่ 21 พฤษภาคม พ.ศ. 2557 เมย์พร้อมกับกรรชัยได้ออกมาเปิดเผยว่าเมย์ตั้งครรภ์ได้ 3 เดือนแล้ว โดยทั้งคู่จดทะเบียนสมรสอย่างเงียบ ๆ ไม่เปิดเผยตั้งแต่ปลายปี พ.ศ. 2555 พร้อมกับเปลี่ยนชื่อจริงมาเป็นชื่อที่ใช้ในปัจจุบันเพื่อเอาเคล็ด ปัจจุบันทั้งคู่มีลูกสาวหนึ่งคน ชื่อภูรดา กำเนิดพลอย มีชื่อเล่นว่า มายู
โรงเรียนตั้งตรงจิตรพณิชยการ
วิทยาลัยเทคโนโลยีตั้งตรงจิตรพณิชยการ-วิทยาลัยเทคโนโลยีตั้งตรงจิตรบริหารธุรกิจ เป็นวิทยาลัยในกรุงเทพมหานคร
วิทยาลัยเทคโนโลยีตั้งตรงจิตรพณิชยการ-วิทยาลัยเทคโนโลยีตั้งตรงจิตรบริหารธุรกิจ อยู่เลขที่ 2 ถนนมหาราช แขวงพระบรมมหาราชวัง เขตพระนคร กรุงเทพมหานคร รหัสไปรษณีย์ 10200 แต่เดิมชื่อโรงเรียนตั้งตรงจิตรวิทยาลัย วัดพระเชตุพนฯ สร้างขี้นโดยทุนทรัพย์ของคุณประยงค์ และคุณเล็ก ตั้งตรงจิตร บนเนื้อที่ 3 ไร่ 1 งาน 63 ตารางวา ในบริเวณวัดพระเชตุพนฯ สถานที่ก่อสร้างโรงเรียนเดิมเป็นกุฏิสงฆ์ทรุดโทรมมาก ไม่สามารถบูรณะให้เหมือนเดิมได้ ทางเจ้าอาวาสและคณะสงฆ์ในขณะนั้นได้มีมติให้รื้อถอนกุฏิสงฆ์เหล่านั้นและสร้างเป็นโรงเรียน และอาคารเรียนเป็นสมบัติของวัดพระเชตุพนฯ
สโมสรฟุตบอลบาเยิร์นมิวนิก
สโมสรฟุตบอลบาเยิร์นมิวนิก () หรือ สโมสรฟุตบอลไบเอิร์นมึนเชิน () เป็นสโมสรในประเทศเยอรมนี อยู่ที่เมืองมิวนิก รัฐบาวาเรีย อีกชื่อหนึ่งอาจเรียกว่า บาวาเรียมิวนิก หรือ ไบเอิร์นมึนเชิน เป็นสโมสรฟุตบอลที่ประสบความสำเร็จมากที่สุดในประเทศเยอรมนี โดยสามารถคว้าแชมป์ลีกสูงสุด (บุนเดสลีกา) มาครองได้มากถึง 24 ครั้ง แชมป์สโมสรโลก 2 ครั้ง ยูโรเปี้ยนคัพ/ยูฟ่าแชมเปียนส์ลีก 5 ครั้ง ยูฟ่าคัพวินเนอร์สคัพ 1 ครั้ง และยูฟ่าคัพ 1 ครั้ง
สโมสรก่อตั้งขึ้นในปี ค.ศ. 1900 โดยสิบเอ็ดผู้เล่นฟุตบอลที่นำโดยฟรันซ์ จอร์น แม้ว่าบาเยิร์นจะชนะในการชิงแชมป์แห่งชาติในปี ค.ศ. 1932 สโมสรก็ไม่ได้เลือกเล่นในบุนเดสลีกาที่ก่อตั้งขึ้นในปี ค.ศ. 1963 สโมสรมีช่วงเวลาที่ยิ่งใหญ่ที่สุดเมื่อกลางยุค 70 ภายใต้การนำของฟรันซ์ เบคเคนเบาเออร์ โดยได้แชมป์สโมสรยุโรป 3 สมัยติดต่อกัน (ค.ศ. 1974-76) ในปีที่บาเยิร์นได้รับตำแหน่งสโมสรที่ประสบความสำเร็จในวงการฟุตบอลเยอรมัน ชนะถึงห้าในสิบครั้งของบุนเดสลีกาล่าสุด รางวัลระดับนานาชาติล่าสุดของสโมสรคืออินเตอร์คอนติเนนตัลคัพในปี ค.ศ. 2001 หลังจากที่พวกเขาได้แชมป์สโมสรยุโรปสมัยที่ 4 ในปีเดียวกัน
ตั้งแต่ฤดูกาล 2005-06 บาเยิร์นเปลี่ยนมาใช้สนามอัลลีอันทซ์อาเรนาเป็นสนามเหย้าของตัวเอง ก่อนหน้านี้สโมสรใช้สนามโอลึมพีอาชตาดีอ็อนมาเป็นเวลานานถึง 33 ปี สีประจำสโมสรคือสีแดงและสีขาวซึ่งเป็นสีประจำของรัฐบาวาเรีย บาเยิร์นเป็นสโมสรที่ใช้ระบบสมาชิกกว่า 162,187 คน นอกจากนี้ยังมี 2,764 คนที่ลงทะเบียนแฟนคลับอย่างเป็นทางการร่วมกับ 192,162 คน สโมสรยังมีหน่วยงานด้านกีฬาอื่น ๆ อีก คือ หมากรุก, แฮนด์บอล, ยิมนาสติก, โบว์ลิ่ง, ปิงปอง, ผู้ตัดสินและทีมฟุตบอลอาวุโส รวมกันมีสมาชิกใช้งานมากกว่า 1,100 คน
ในฤดูกาล 2013-14 บาเยิร์นมิวนิคสร้างประวัติศาสตร์ด้วยการคว้าแชมป์สมัยที่ 24 โดยที่ลงแข่งไปเพียง 27 นัดเท่านั้น ด้วยการเอาชนะแฮร์ทา เบเอ็สเซ ที่สนามโอลึมพีอาชตาดีอ็อน เบอร์ลิน ของแฮร์ทา ในวันที่ 25 มีนาคม ค.ศ. 2014 ไป 3-1 ประตู เนื่องจากทีมที่มีคะแนนเป็นอันดับ 2 ในตาราง คือ โบรุสเซียดอร์ทมุนด์ ไม่สามารถตามทันแล้ว นับเป็นการคว้าแชมป์บุนเดสลีกาที่เร็วที่สุดในประวัติศาสตร์
ระดับประเทศ
ระดับทวีปยุโรป
ระดับโลก
ไดนาสตีวอริเออร์กันดั้ม
ไดนาสตีวอริเออร์กันดั้ม () ; () เป็นวิดีโอเกมส์แนวแอ็กชันที่สร้างและพัฒนาโดย Koeiและบันไดแนมโค
Dynasty Warrior: Gundam ใช้ตัวละครมาจากอะนิเมะซีรีส์กันดั้ม โดยเป็นเกมส์ที่มีต้นแบบมาจาก Dynasty Warriors ที่พัฒนาโดย Koei เช่นกัน
ลักษณะที่แตกต่างจากเกมอื่นๆในชุดวอริเออร์ของ Koei ก็คือ ผู้เล่นจะเลือกตัวละครที่ใช้ดำเนินเรื่องและโมบิลสูทซึ่งใช้บังคับในแต่ละฉาก แม้เกมจะยังเน้นที่การต่อสู้ในระยะประชิดเหมือนเกมอื่นๆแต่ก็มีการต่อสู้ในระยะไกลมากขึ้นเนื่องจากโมบิลสูทส่วนใหญ่จะมีปืนเป็นอาวุธ นอกจากนั้น โมบิลสูทยังสามารถใช้ท่อขับดันในการแดช ซึ่งโมบิลสูทบางตัวจะสามารถแปลงร่างเป็นยานบินกลางอากาศได้ ทำให้การต่อสู้ของเกมแตกต่างจากเดิมค่อนข้างมาก
ในปัจจุบัน ไดนาสตีวอริเออร์กันดั้ม มีการวางจำหน่ายแล้วทั้งหมดสองภาค โดยภาคแรกนั้นเริ่มวางจำหน่ายสำหรับเพลย์สเตชัน 3และเอกซ์บอกซ์ 360 ต่อมาจึงมีการทำใหม่สำหรับเพลย์สเตชัน 2เฉพาะภาคภาษาญี่ปุ่นโดยใช้ชื่อว่ากันดั้มมุโซ สเปเชียลซึ่งเพิ่มตัวละคร "มุฉะกันดั้มมาร์คทูว์" และเนื้อเรื่องในโหมดออริจินัลของมุฉะกันดั้มและมุฉะกันดั้มมาร์คทูว์ ส่วนภาคสองนั้นมีการจำหน่ายบนเครื่องทั้งสามครบสองภาษา
เนื้อเรื่องของเกมในภาคแรกนั้นสามารถแบ่งได้เป็นสองโหมด คือโหมดออฟฟิเชียลซึ่งดำเนินเรื่องใกล้เคียงกับเนื้อเรื่องเดิมของอะนิเมะ และโหมดออริจินัลซึ่งเป็นเนื้อเรื่องใหม่ที่โยงตัวละครในภาคต่างๆเข้าเป็นเรื่องเดียว ซึ่งตัวละครและโมบิลสูทบางส่วนจะปรากฏตัวในโหมดออริจินัลเท่านั้น ในภาคสองนั้น โหมดออริจินัลถูกเปลี่ยนเป็นโหมดมิชชัน ซึ่งผู้เล่นจะเลือกตัวละครและปฏิบัติภารกิจต่างๆ แม้จะมีเนื้อเรื่องย่อยของตัวละครในโหมดมิชชัน แต่จะไม่มีเนื้อเรื่องรวมที่โยงตัวละครทั้งหมดแบบโหมดออริจินัลในภาคแรก
ตะปู
ตะปู เป็นอุปกรณ์ที่ทำมาจากโลหะ มีลักษณะแข็ง ปลายแหลม รูปร่างคล้ายเข็ม ตะปูส่วนมากทำมาจากเหล็ก มักใช้สำหรับการยึด ตรึง หรือเพื่อติดวัตถุชนิดต่าง ๆ ในงานไม้ งานก่อสร้าง และงานวิศวกรรม ตะปูมักถูกใช้งานร่วมกับค้อน โดยใช้ค้อนในการตีหรือตอกเพื่อดันตะปูให้ผ่านเข้าไปในวัตถุที่ต้องการ จะขาดอย่างใดอย่างหนึ่งไม่ได้.
ประวัติของตะปูประกอบด้วย 3ช่วงด้วยกันคือ
ตะปูอาจเกิดขึ้นตั้งแต่ช่วงยุคอียิปต์โบราณ โดยมีหลักฐานการค้นพบตะปูที่ทำด้วยสำริดอายุประมาณ 3400ปีก่อนคริสตกาล ถัดมาในยุคโรมันโบราณ ในคัมภีร์ไบเบิล ได้มีการบันทึกเกี่ยวกับการนำตะปูมาใช้โดยกษัตริย์เดวิดเพื่อสร้างวิหารโซโลมอน จนกระทั่งถึงช่วงประมาณ ค.ศ. 1800 ตะปูยังคงทำด้วยมือด้วยช่างทำตะปู
จากในช่วงอดีต ตะปูได้ถูกประดิษฐ์ขึ้นมาด้วยมือ ทำให้ตะปูประดิษฐ์ได้ช้า มีจำนวนน้อยและราคาแพง ในช่วงปี ค.ศ. 1790 ถึง ค.ศ. 1820 ประเทศอังกฤษและอเมริกาได้พัฒนาเครื่องจักรสำหรับผลิตตะปูเพื่อเพิ่มความเร็วในการผลิต โดยการตัดแท่งเหล็กและดัดหัวตะปูไปพร้อมๆกัน
ในช่วงปี ค.ศ. 1880 ถึง ค.ศ. 1910 การผลิตตะปูได้ปรับเปลี่ยนให้ผลิตขึ้นจากขดลวด และขั้นตอนการผลิตตะปูได้ถูกพัฒนาจนเครื่องจักรสามารถผลิตได้เองอัตโนมัติ ทำให้สามารถผลิตได้มากและราคาไม่แพงอีกต่อไป
รายชื่อภาพยนตร์ไทย พ.ศ. 2552
รายชื่อภาพยนตร์ไทย ที่ออกฉายครั้งแรกใน พ.ศ. 2552 ทั้งหมด ซึ่งมีทั้ง และภาคต่อ เป็นต้น
พีทูวอร์ชิพ
พีทูวอร์ชิพ () เป็นชื่อของวงดนตรีไทย ที่นำเสนอเพลงที่มักสอดแทรกข้อคิดอยู่ในเพลง โดยผู้ก่อตั้งและผู้เขียนเนื้อเพลงของพีทูวอร์ชิพคือ ปั้น พงศธร แก้วสุข
ปั้น พงศธร แก้วสุข (กีตาร์,ร้อง) เห็นนกบินบนตึก จึงเกิดไอเดียอยากทำเพลงที่มีอิสระเหมือนนกและให้แง่คิด จึงแต่งเพลงขึ้น และไปชวน ป๋วย คงยศ วงษ์วิกย์กรณ์ (กลอง,ร้อง) เพื่อนที่ทำงานเพลงเบื้องหลังด้วยกันให้มาช่วยเรียบเรียงเพลง และกลายมาเป็นโปรดิวเซอร์ของวง และปั้นได้ชวน โอ๋ ธรรมศักดิ์ ลือภูวพิทักษ์กุล (ร้อง) เพื่อนอีกคนมาร่วม ออกอัลบั้มชุดแรกกับสนามหลวงการดนตรีในปี 2548 ชื่ออัลบั้ม "สากกะเบือยันเรือรบ" โดยเป็นศิลปินแรกของค่ายสนามหลวงการดนตรี
พีทูวอร์ชิพปรับมาเป็นการเล่นสดเต็มวง โดยได้สมาชิกมาเพิ่มคือ พล่ากุ้ง วรชาติ ธรรมวิจินต์ (ร้อง) , จ้ำ กวิน ชิณวงษ์ (ร้อง) และได้ ตี้ บุญฤทธิ์ สุขเสรีทรัพย์ (กีตาร์) และ โบ ฉัตรชัย รุ่งสว่าง (เบส) เพื่อนที่ทำงานโปรดิวซ์ เบื้องหลังและเป็นเพื่อนของป๋วยมาร่วมวง ออกอัลบั้ม "หาย" กับ สนามหลวงการดนตรี
พีทูวอร์ชิพ มีผลงานอัลบั้มแรกในปี 2548 ชุด "สากกะเบือยันเรือรบ" และชุดที่ 2 ในปี 2550 ชุด "หาย" กับสังกัดค่ายสนามหลวง แกรมมี่ โดยทำงานเพลงกันเองทั้งหมด ผลงานเพลงของพวกเขาที่เป็นที่รู้จักเช่น "จอมยุทธ์", "อย่า อยู่ อย่าง อยาก", "เมารัก", "อักษรศาสตร์" ,"ตื่นเถิดชาวยุทธ์", "ที่สุด", "รถเมล์" , "สลักจิต" , เพลงประกอบละครบ้านนี้มีรัก
ปี 2552 พวกเขากลับมาอีกครั้งพร้อมกับซิงเกิลใหม่ "รถเมล์" จากอัลบั้ม "โปรดเอื้อเฟื้อแก่เด็ก สตรี และคนชรา"
ปี 2554 ซิงเกิลที่สอง "สลักจิต" จากอัลบั้ม "โปรดเอื้อเฟื้อแก่เด็กสตรีและคนชรา"
ปี 2558 ปล่อยซิงเกิล "นักประดิษฐ์" และ "หัวใจมั่นคง"
ระบบเวสต์มินสเตอร์
ระบบเวสมินสเตอร์ เป็นระบอบการปกครองประชาธิปไตยแบบมีรัฐสภา ซึ่งยึดตามการเมืองสหราชอาณาจักร คำนี้มาจากพระราชวังเวสต์มินสเตอร์ อันเป็นที่ประชุมรัฐสภาสหราชอาณาจักร
ระบบเวสมินสเตอร์ คือ ชุดวิธีดำเนินการสำหรับการดำเนินสภานิติบัญญัติ
ลักษณะสำคัญของระบบเวสต์มินสเตอร์มีดังนี้ ทว่า ระบบที่มาจากระบบเวสต์มินสเตอร์ใด ๆ ไม่จำเป็นต้องมีลักษณะครบตามด้านล่างนี้ก็ได้
นิวคาสเซิลอะพอนไทน์
นิวคาสเซิลอะพอนไทน์ () มักจะนิยมเรียกย่อว่า นิวคาสเซิล () เป็นนครและเมืองในโบโรฮ์ของไทน์แอนด์แวร์ ซึ่งตั้งอยู่ทางตะวันออกเฉียงเหนือของอังกฤษ เมืองนิวคาสเซิลตั้งอยู่บนริมฝั่งแม่น้ำไทน์ซึ่งเป็นที่มาของชื่อ ถึงแม้ว่าในช่วงก่อตั้งนั้นได้ชื่อว่า ปอนส์แอรีอุส (Pons Aelius) ตามชื่อโรมัน และได้เปลี่ยนชื่อเป็นนิวคาสเซิลในปีค.ศ. 1080 หลังจากที่ได้มีการสร้างปราสาท โดยพระเจ้าโรเบิร์ตที่ 2 ตัวเมืองได้เป็นศูนย์กลางของการค้าขนแกะและต่อมาเป็นเหมืองถ่านหินอันดับต้นของประเทศ ในคริสต์ศตวรรษที่ 16 นิวคาสเซิลได้รู้จักในชื่อของเมืองต่อเรือ โดยเป็นศูนย์กลางการต่อเรือที่สำคัญของโลกแห่งหนึ่ง โดยในปัจจุบันอุตสาหกรรมได้จางหายไป โดยตัวเมืองกลายเป็นแหล่งวัฒนธรรมที่สำคัญแห่งหนึ่งของประเทศ
สัญลักษณ์ที่สำคัญของเมืองได้แก่ นิวคาสเซิลบราวน์เอล เบียร์ชื่อดังของเมือง สโมสรฟุตบอลนิวคาสเซิลยูไนเต็ด สโมสรฟุตบอลในพรีเมียร์ลีก และสะพานไทน์ นอกจากนี้ได้มีการจัดการแข่งขันฮาล์ฟมาราธอนในชื่อ เกรตนอร์ธรันตั้งแต่ปี ค.ศ. 1981
นิวคาสเซิลมีจำนวนประชากรเป็นอันดับที่ 20 ของประเทศ
สถาบันศึกษาที่สำคัญของเมืองได้แก่ มหาวิทยาลัยนิวคาสเซิล และ มหาวิทยาลัยนอร์ททัมเบรียนิวคาสเซิล
เคต วินสเล็ต
เคต เอลิซาเบธ วินสเล็ต () เกิดเมื่อวันที่ 5 ตุลาคม ค.ศ. 1975 เป็นนักแสดงหญิงชาวอังกฤษ เจ้าของรางวัลออสการ์ สาขานักแสดงนำหญิงยอดเยี่ยมในปี ค.ศ. 2008 จากเรื่อง "เดอะ รีดเดอร์ ในอ้อมกอดรักไม่ลืมเลือน" () ก่อนหน้านี้ วินสเล็ตได้รับการเสนอชื่อเข้าชิงรางวัลออสการ์มาแล้ว 5 ครั้ง , ได้รับการเสนอรางวัลลูกโลกทองคำ 7 ครั้ง, ได้รับการเสนอชื่อเข้าชิงรางวัลเอมมี ,รางวัลบาฟต้า ,รางวัลแกรมมี และรางวัลของสมาคมนักแสดงอาชีพแห่งอเมริกา
เธอแสดงบทบาทหลากหลายบุคลิก แต่เป็นที่รู้จักดีและได้รับคำวิจารณ์ที่ดีในการแสดงในบท มาเรียนน์ แดชวูด ใน "Sense and Sensibility" (1995), บทโรส เดวิท บูเคเตอร์ ใน "ไททานิก" (1997), บทชีวิตบั้นปลายของนักประพันธ์อังกฤษไอริส เมอร์ด็อค ใน "ไอริส" (2001), บทเคลเมนทีน ครูซินสกี ใน "Eternal Sunshine of the Spotless Mind" (2004) และ ซาราห์ เพียรซ์ ใน "Little Children" (2006)
เมื่อเธออายุ 22 ปี เธอสร้างสถิติเป็นนักแสดงที่อายุน้อยที่สุดที่ได้รับการเสนอชื่อเข้าชิงรางวัลออสการ์ 2 สาขา
ปี 1991 ... Dark Season รับบทเป็น Reet
ร้องเพลงประกอบภาพยนตร์ A Christmas Carol มีชื่อเพลงว่า What If
รายนามรัฐมนตรีของไทยที่ไม่ได้ประจำกระทรวง
คณะรัฐมนตรีคณะที่ 1 ของไทย ประกอบด้วยกรรมการราษฎร จำนวน 14 คน และหัวหน้ารัฐบาลเรียกว่า "ประธานคณะกรรมการราษฎร" เทียบเท่าตำแหน่งนายกรัฐมนตรี ต่อมาตั้งแต่คณะรัฐมนตรีคณะที่ 2 ได้เปลี่ยนชื่อตำแหน่งจาก "กรรมการราษฎร" เป็น "รัฐมนตรี" โดยมีทั้งรัฐมนตรีว่าการกระทรวง และ รัฐมนตรี (ช่วยราชการกระทรวงต่างๆ แต่ไม่ได้ระบุชื่อกระทรวงในชื่อตำแหน่ง หรือ "รัฐมนตรีลอย")
คณะรัฐมนตรีคณะสุดท้ายที่มีตำแหน่งรัฐมนตรี ที่ไม่ได้ประจำกระทรวง คือ คณะรัฐมนตรีคณะที่ 28 ของไทย เมื่อ พ.ศ. 2501 คงเหลือแต่ตำแหน่งรัฐมนตรีประจำสำนักนายกรัฐมนตรี ที่มีมาตั้งแต่ พ.ศ. 2494 ในคณะรัฐมนตรีคณะที่ 24 ของไทย
ศาลเถื่อน
ศาลเถื่อน () หมายถึง ศาลที่ละเลยหรือบิดเบือนหลักการทางกฎหมายและความยุติธรรม ตุลาการของศาลเถื่อน เรียก "ตุลาการกำมะลอ" (mock justice)
คำว่า "kangaroo court" นั้น เชื่อได้ว่าไม่ได้มีที่มาจากประเทศออสเตรเลียซึ่งเป็นที่อยู่อาศัยหลักของจิงโจ้ (kangaroo) แต่มีการใช้ครั้งแรกสุดในการขุดทองที่แคลิฟอร์เนียเมื่อ พ.ศ. 2396 โดยครั้งนั้นเรียก "mustang court" หรือ "ศาลม้าเถื่อน" เพราะในเหตุการณ์ดังกล่าว ศาลได้ดำเนินกระบวนยุติธรรมไปอย่างรีบเร่งประดุจม้าเถื่อนกระโดด และต่อมาก็เปรียบกับการกระโดดของจิงโจ้
ตัวอย่างของศาลเถื่อนในประวัติศาสตร์ที่มีชื่อเสียที่สุด ได้แก่ ศาลเถื่อนของ โจเซฟ สตาลิน ผู้นำทหารเผด็จการ ซึ่งโจเซฟตั้งขึ้นเพื่อใช้กำจัดศัตรูทางการเมืองของตนที่เรียกเองว่าเป็น "ศัตรูของประชาชน" เหตุการณ์นี้ได้ชื่อว่า "การกวาดล้างใหญ่" (Great Purge) และศาลประชาชนของโรลันด์ ไฟรซเลอร์ รัฐบาลนาซี ที่ตั้งขึ้นเพื่อใช้กำจัดศัตรูของลัทธินาซี
มัลแวร์
มัลแวร์ () ย่อมาจากคำว่า Malicious Software ซึ่งหมายถึงโปรแกรมประสงค์ร้ายต่างๆ โดยทำงานในลักษณะที่เป็นการโจมตีระบบ การทำให้ระบบเสียหาย รวมไปถึงการโจรกรรมข้อมูล มัลแวร์ แบ่งออกได้หลากหลายประเภท อาทิเช่น ไวรัส (Virus) เวิร์ม (Worm) หรือหนอนอินเทอร์เน็ต ม้าโทรจัน (Trojan Horse) การแอบดักจับข้อมูล (Spyware) คีย์ ล๊อกเกอร์ (Key Logger) บนเครื่องคอมพิวเตอร์ของผู้ใช้งาน ตลอดจนโปรแกรมประเภทขโมยข้อมูล (Cookie) และการฝัง Malicious Mobile Code (MMC) ผ่านทางช่องโหว่ของโปรแกรม Internet Browser โดยโปรแกรมจะทำการควบคุมการทำงานโปรแกรม Internet Browser ให้เป็นไปตามความต้องการของผู้ที่ไม่หวังดี เช่น การแสดงโฆษณาในลักษณะของการ Pop-Up หน้าต่างโฆษณาออกมาเป็นระยะ เราเรียกโปรแกรมประเภทนี้ว่า แอ็ดแวร์ (Adware) ซึ่งภัยเหล่านี้ในปัจจุบันได้เพิ่มขึ้นอย่างรวดเร็ว ซึ่งอาจจะเกิดผลกระทบแก่ผู้ใช้งานได้ ถ้ารับโปรแกรมเหล่านี้เข้ามาในเครื่องคอมพิวเตอร์
โทรจันฮอร์ส (trojan horse) 
คือ โปรแกรมที่ดูเหมือนจะมีประโยชน์หรือไม่เป็นอันตราย แต่ในตัวโปรแกรมจะแฝงโค้ดสำหรับการใช้ประโยชน์หรือทำลายระบบที่รันโดยโปรแกรมนี้ส่วนใหญ่จะถูกแนบมากับ E-mail และเมื่อดูเผินๆ ก็เป็นโปรแกรมอรรถประโยชน์ทั่วๆไป แต่จริงๆ แล้วข้างในจะแฝงส่วนที่เป็นอันตรายต่อระบบเมื่อรันโปรแกรมนี้
เวิร์ม (worm)
คุณสมบัติพิเศษของเวิร์ม คือ สามารถแพร่กระจายตัวของมันเองได้โดยอัตโนมัติและไม่ต้องอาศัยโปรแกรมอื่นในการแพร่กระจายไปยังคอมพิวเตอร์เครื่องอื่นๆ ผ่านทางเครือข่าย เวิร์ม สามารถทำอันตรายให้กับระบบ เวิร์มบางประเภทสามารถแพร่กระจายตัวเองโดยที่ไม่ต้องอาศัยการช่วยเหลือจากผู้ใช้เลย หรือบางตัวก็อาจแพร่กระจายเมื่อผู้ใช้รันโปรแกรมบางโปรแกรม นอกจากความสามารถในการแพร่กระจายด้วยตัวเองแล้ว เวิร์มยังสามารถทำลายระบบได้อีกด้วย
ไวรัส (virus) 
ไวรัสเป็นโปรแกรมที่สามารถติดต่อจากอีกไฟล์หนึ่งไปยังอีกไฟล์หนึ่งภายในระบบเดียวกัน หรือจากคอมพิวเตอร์เครื่องหนึ่งไปยังเครื่องอื่นโดยการแนบตัวเองไปกับโปรแกรมอื่น มันสามารถทำลายฮาร์ดแวร์ ซอฟต์แวร์ และข้อมูล เมื่อโฮสต์รันโปรแกรมที่ติดไวรัส ส่วนที่เป็นไวรัสก็จะถูกรันด้วยและทำให้แพร่กระจายไปยังเครื่องอื่นหรือบางทีก็สร้างโค้ดใหม่
สีสัน (แก้ความกำกวม)
สีสัน อาจหมายถึง
ดาร์เรน โอชอนิสซี
ดาร์เรน โอชอนิสซี หรือที่รู้จักกันในนามปากกา ดาร์เรน แชน เป็นนักเขียนชาวไอริช เกิดเมื่อวันที่ 2 กรกฎาคม ค.ศ. 1972 ที่โรงพยาบาลโทมัสในกรุงลอนดอน มีผลงานที่มีชื่อเสียงคือ วรรณกรรมแฟนตาซีปนสยองขวัญเรื่อง ดาร์เรน แชน ซึ่งเขาได้นำนามปากกามาเป็นชื่อตัวเอกในหนังสือ
ดาร์เรน โอชอนิสซี เป็นชาวไอริช เกิดเมื่อวันที่ 2 กรกฎาคม ค.ศ. 1972 ที่โรงพยาบาลโทมัสในกรุงลอนดอน เมื่ออายุหกขวบ เขากับพ่อแม่และน้องชายย้ายไปที่ลิมเมอริคในไอร์แลนด์และอยู่ที่นั่นนับแต่นั้นมา ดาร์เรนฝันอยากเป็นนักเขียนมาตลอด เขามีอายุได้ 17 ปี ตอนที่เขียนนวนิยายเรื่องแรกจบ(เรื่อง Mute Pursuit-นวนิยายยุคอนาคตที่ผสมระหว่างเรื่อง The Terminator และเรื่อง The Dark Tower ของ สตีเฟน คิง) ถึงแม้เรื่องนี้จะยังไม่เคยพิมพ์ออกมา แต่เขาก็ได้รู้รสชาติประสบการณ์ในการเขียนหนังสือและทำให้เขาพุ่งเป้าไปที่งานเขียนนวนิยายมากขึ้นในปีต่อ ๆ มา หนังสือทุกเล่มที่เขาเขียนในช่วงแรกเป็นหนังสือสำหรับผู้ใหญ่ ถึงแม้ว่าดาร์เรนนึกอยากจะเขียนหนังสือให้เด็กอ่านสักเรื่องในวันหนึ่งข้างหน้า เขาก็ยังเห็นว่าเขาเป็นนักเขียนเรื่องสำหรับผู้ใหญ่เป็นอันดับแรกและสำคัญที่สุด ดาร์เรนเริ่มประสบความสำเร็จจากเรื่องสำหรับผู้ใหญ่เรื่องหนึ่ง โดยใช้ชื่อจริงในการเขียนว่า ดาร์เรน โอชอนิสซี ชื่อเรื่องบ๊อง ๆ ว่า Ayuamarca ซึ่งสำนักพิมพ์ Orion ซื้อไปและพิมพ์ออกจำหน่ายในเดือนกุมภาพันธ์ 1999 เป็นเรื่องหนัก ๆ ลึกลับ หักมุม ผสมกัยระหว่างเรื่อง "The Godfather" กับเรื่อง "Night of the Living Dead" เรื่อง Ayuamarca นี้ได้รับคำวิจารณ์ยกย่องมากพอสมควร แต่น่าเสียดายที่ขายไม่ค่อยดีนัก เล่มต่อมาคือเรื่อง Hells Horizon ออกตามมาในเดือนกุมภาพันธ์ ค.ศ.2000 และถึงจะได้รับการยอมรับอย่างกว้างขวางว่าเป็นเรื่องที่ดีกว่าเล่มแรกมาก แต่กลับขายได้น้อยกว่า สภาพการณ์นี้น่าจะเป็นจุดจบของอาชีพการเขียนหนังสือของดาร์เรน แต่ทว่า...ในเดือนมกราคม 2000 หนังสือสำหรับเด็กเล่มแรกของเขาคือเรื่องมนุษย์ประหลาดสยองขวัญ ที่เขาเขียนเป็นงานเสริมสนุก ๆ ได้ตีพิมพ์ออกมาแทรกระหว่างหนังสือผู้ใหญ่ของเขาสองเล่มนั้น หนังสือเล่มแรกในชุดตำนานชีวิตของดาร์เรน แชนนี้ได้รับคำวิจารณ์ชื่นชม และเป็นที่สนอกสนใจของสื่ออย่างมาก โดยเฉพาะอย่างยิ่งเมื่อวอร์เนอร์ บราเดอร์ส์ตกลงซื้อลิขสิทธิ์สองแล่มแรกไปทำเป็นภาพบนตร์ด้วยราคาตัวเลขเจ็ดหลักตั้งแต่ก่อนที่หนังสือจะพิมพ์ออกจำหน่าย นับแต่วินาทีนั้น อาชีพของเขาก็รุ่งโรจน์ขึ้นมา แต่ในฐานะนักเขียนเรื่องสำหรับเด็ก ดาร์เรนเป็นนักดูภาพยนตร์ตัวฉกาจ แล้วยังอ่านการ์ตูนและหนังสือมากมาย ความชอบอื่น ๆ ก็มีเดินทางไกล ว่ายน้ำกลางแจ้ง ดูและวิจารณ์ฟุตบอล ฟังเพลงป๊อปและร็อก เดินทางไปทั่วโลก และคิดฝันหาช่องทางใหม่ ๆ ที่จะมากระตุกขวัญผู้อ่าน ถึงแม้เวลาเกือบทั้งหมดของเขาในขณะนี้จะอุทิศให้ "การผจญภัยของดาร์เรน แชน" เขาก็ยังคงเขียนเรื่องอื่นต่อไป ทั้งเรื่องสำหรับผู้ใหญ่และสำหรับเด็ก ซึ่งเขาหวังว่าคงจะได้พิมพ์ออกมาสักวัน ที่ไหนสักแห่ง ด้วยเหตุผลสักอย่าง
โทมัส เบรซิน่า
โทมัส เบรซิน่า () เป็นนักเขียนหนังสือนิยายและเรื่องสั้นสำหรับเด็กชาวออสเตรีย เกิดวันที่ 30 มกราคม 1963 ที่เมืองเวียนนา ประเทศออสเตรีย ผลงานที่มีชื่อเสียงของเขาได้แก่ ชุดสืบสนุกกับนักสืบทีมเสือ ซึ่งได้รับความนิยมในหมู่เด็กๆอย่างมาก
โทมัส เบรซิน่า เกิดเมื่อวันที่ 30 มกราคม 1963 ที่เมืองเวียนนา ประเทศออสเตรีย เขาเป็นนักเขียนหนังสือสำหรับเด็กและเยาวชนที่โด่งดังและประสบความสำเร็จอย่างมาก ในช่วงเวลาไม่กี่ปีนับตั้งแต่ปี 1990 เขาสร้างสรรค์ผลงานออกมามากกว่า 150 เรื่อง และเป็นที่รู้จักไปทั่วโลก ผลงานของเขาขายได้มากกว่า 20 ล้านเล่ม และได้รับการแปลมาแล้ว 32 ภาษา โทมัส เบรซิน่าจึงกลายเป็นขวัญใจของเด็กทั่วโลก คติประจำใจของเขาคือ "การอ่านไม่ใช่อ่านเพื่อความบันเทิงเท่านั้น แต่ต้องเป็นการผจญภัยด้วย" ผลงานของเขาได้ถูกนำไปทำเป็นภาพยนตร์และละครโทรทัศน์มาแล้วหลายเรื่อง อีกทั้งยังถูกนำไปสร้างเป็นละครเวที และบทละครวิทยุ นอกจากผลงานต่าง ๆ ที่กล่าวมาแล้ว เขายังเขียนหนังสือสารคดีสำหรับเด็กอีกด้วย
ซูเปอร์ แหบ-แสบ-สะบัด
Super แหบ-แสบ-สะบัด เป็นภาพยนตร์ไทย ออกฉายเมื่อวันที่ 25 ธันวาคม พ.ศ. 2551 จัดจำหน่ายโดย อาร์ เอส.ฟิล์ม แอนด์ ดิสทริบิวชั่น กำกับโดย พิสุทธิ์ แพร่แสงเอี่ยม นำแสดงโดย รัฐภูมิ โตคงทรัพย์ ,เกียรติศักดิ์ อุดมนาค ,คุณัชญา ชัยรัตน์ ,อชิตะ สิกขมานา ,จันทร์เพ็ญ คงประกอบ ,เนาวรัตน์ ยุกตะนันท์ ,ศรีพรรณ ชื่นชมบูรณ์ ,ศิริพร อยู่ยอด และ ปฐมพงศ์ สมบัติพิบูลย์
ภาพยนตร์เรื่องนี้มีเพลงประกอบเป็นส่วนดำเนินเรื่องอยู่หลายตอน จึงมีการเขียนเพลงใหม่ ในการดูแลของ “บานาน่า โบ้ต” ได้แก่เพลง “ได้มารักเธอ”, “Touch My Heart”, “เธอเป็น...แรงบันดาลใจ” และ “จัดให้”
ชดช้อย โสภณพนิช
คุณหญิง ชดช้อย โสภณพนิช เป็นทั้งนักพัฒนาชุมชน นักสังคมสงเคราะห์ และเคยเป็นสมาชิกวุฒิสภากรุงเทพมหานคร ชุดเลือกตั้ง พ.ศ. 2543 ปัจจุบันเป็นผู้อำนวยการสำนักงานอุทยานการเรียนรู้ (ทีเค พาร์ก)
คุณหญิง ชดช้อย โสภณพนิช เกิดเมื่อวันที่ 7 มกราคม พ.ศ. 2487 เป็นบุตรีของนายชิน โสภณพนิช ผู้ก่อตั้งธนาคารกรุงเทพ กับนางบุญศรี โสภณพนิช ภรรยาคนที่สอง มีพี่ชายร่วมมารดาคือ นายโชติ โสภณพนิช สามีของคุณหญิงกัลยา โสภณพนิช และเป็นน้องสาวต่างมารดาของนายชาตรี โสภณพนิช จบปริญญาตรี สาขาเศรษฐศาสตร์ จากมหาวิทยาลัยแห่งซิดนีย์ ประเทศออสเตรเลีย สมรสและหย่ากับนายแพทย์ จอน ยังพิชิต สูตินรีแพทย์ โรงพยาบาลบำรุงราษฎร์ ผู้เชี่ยวชาญการแพทย์แบบทางเลือกด้วยสเต็มเซลล์ มีบุตร-ธิดา ชื่อ ชยุส, ฆฤต (ยังพิชิต), เจษฎา และดลิน
คุณหญิง ชดช้อย เป็นที่รู้จักกันดีในฐานะนายกสมาคมสร้างสรรค์ไทย ที่มีผลงานรณรงค์การรักษาความสะอาดในโครงการ "ตาวิเศษ" ตั้งแต่ พ.ศ. 2527
คุณหญิง ชดช้อย ยังเป็นนักเล่นไพ่บริดจ์ที่ได้รับการฝึกสอนโดย พิศวง คุณะดิลก ครั้นเมื่อผู้ฝึกสอนได้เห็นแววจึงชวนให้เข้าแข่งขันในรายการต่างๆ โดยคุณหญิงชดช้อยสามารถคว้าแชมป์ทีมผสมอาเซียน และรองแชมป์เอเชียแปซิฟิก ตลอดจนดำรงตำแหน่งฐานะนายกสมาพันธ์บริดจ์ภาคพื้นเอเชียแปซิฟิกมาแล้วกว่า 16 ปี คุณหญิงชดช้อยยังเป็นนักกีฬาทีมชาติไทยเข้าแข่งขันกีฬาไพ่บริดจ์ในซีเกมส์ 2011 ที่ประเทศประเทศอินโดนีเซีย โดยคุณหญิงชดช้อยเป็นผู้ชนะรางวัลเหรียญทองในประเภททีมผสม และในเวลาต่อมายังได้รับเหรียญเงิน ประเภททีมผสม ในการแข่งขันกีฬาเอเชียนเกมส์ 2018 ที่กรุงจาการ์ตา และเมืองปาเล็มบัง ประเทศอินโดนีเซียอีกด้วย โดยสร้างปรากฏการณ์เป็นนักกีฬาทีมชาติไทยที่ได้เหรียญเอเชียนเกมส์ที่อายุมากที่สุด คือ 74 ปี 1 เดือน 26 วัน